. ΟΙ ΦΑΝΤΑΣΙΩΣΕΙΣ ΤΗΣ ΑΚΡΟΔΕΞΙΑΣ ΕΝΟΧΛΟΥΝ ΤΗΝ ΕΘΝΙΚΗ ΕΞΩΤΕΡΙΚΗ ΠΟΛΙΤΙΚΗ\n-Όταν πριν ένα περίπου μήνα η ΝΔ εγκατέλειψε την γραμμή του Βουκουρεστίου και σύρθηκε από την ακροδεξιά στην γραμμή «μη λύσης τώρα» του θέματος με την ονομασία της ΠΓΔΜ, η πιο εμπεριστατωμένη κριτική που της ασκήθηκε ήταν ότι η ΝΔ υποτιμά την ανάγκη σταθερότητας στα βόρεια σύνορα μας σε μια περίοδο που εντείνεται η τουρκική προκλητικότητα στο Αιγαίο και την Κύπρο.\nΕνώ προφανώς τα πρόσφατα γεγονότα επιβεβαιώνουν αυτή την κριτική, η ακροδεξιά πτέρυγα της ΝΔ που σαφέστατα έχει πάρει πια τον έλεγχο της πολιτικής του κόμματος, απαντάει στο προηγούμενο σφάλμα της με ένα δεύτερο. Αντί να αντιληφθεί από πού προέρχεται η πραγματική απειλή και να αναθεωρήσει την μέχρι σήμερα αναποτελεσματική για τα εθνικά συμφέροντα γραμμή της επιχειρεί να «παντρέψει» όλα τα ζητήματα εξωτερικής πολιτικής, με τρόπο και λογική ακόμη περισσότερο προβληματική για τις ελληνικές θέσεις.\nΑπό την επίσημη διαδικτυακή έκφραση της τάσης Σαμαρά – Γεωργιάδη, το πασίγνωστο Antinews, διακινείται μετ επιτάσεως τις τελευταίες ημέρες η θεωρία της περικύκλωσης της Ελλάδας από Τουρκία, ΠΓΔΜ. Αλβανία. Με πλήρη ταύτιση των διαφορετικών ζητημάτων μεταξύ τους και επίσης με το –ουσιαστικά συνωμοσιολογικό- επιχείρημα ότι επειδή η Ελλάδα επιδιώκει συμφωνία με την ΠΓΔΜ άνοιξε την όρεξη στον Ερντογάν να προβάλλει αξιώσεις.\nΕπί της ουσίας, πρόκειται απολύτως για την οπτική που εξυπηρετεί τον Ερντογάν. Όλα τα Βαλκάνια και η Ανατολική Μεσόγειος πεδίο άσκησης επιρροής της Τουρκίας και η Ελλάδα στριμωγμένη στη μέση. Είναι μια από τις κλασσικές περιπτώσεις που ο ακροδεξιός εθνικισμός λειτουργεί αντικειμενικά υπέρ του εθνικισμού της άλλης πλευράς. Αν κλειστούμε στο καβούκι μας αθροίζοντας στο μυαλό μας πραγματικούς και φανταστικούς κινδύνους, τα χειρότερα σενάρια θα γίνουν από φαντασία πραγματικότητα.\nΓιατί προφανώς ο Ερντογάν θα ήθελε να υπαγορεύει τις εξελίξεις σε όλη την περιοχή, το θέμα είναι αν εμείς και άλλοι παράγοντες θα του επιτρέψουμε να το επιτύχει. Δυστυχώς, ο ακροδεξιός εθνικισμός των Σαμαρά – Γεωργιάδη και των διάφορων απόστρατων Φράγκων δεν φαίνεται να έχει κανένα πρόβλημα με αυτό. Γιατί σε αυτές τις λογικές στηρίζει τις ελπίδες του για μια ακροδεξιά στροφή στην Ελλάδα και την άνοδο του στην εξουσία. Όχι επάνοδο, άνοδο. Μια καθαρή ακροδεξιά όπως η πτέρυγα Σαμαρά – Γεωργιάδη δεν έχει ποτέ κυβερνήσει τη χώρα μεταπολιτευτικά και φιλοδοξεί τώρα να το πετύχει με προπέτασμα τον Κυριάκο Μητσοτάκη.\nΟ τελευταίος άνθρωπος που θέλει να δει την ΠΓΔΜ προτεκτοράτο της Τουρκίας είναι ο Ζάεφ. Πολιτικά προέρχεται από τους σοσιαλδημοκράτες και εθνικά από τους σλαβομακεδόνες.\nΠρος άλλες γεωγραφικές κατευθύνσεις, οι διεκδικήσεις της Τουρκίας στην κυπριακή ΑΟΖ αφορούν και ενοχλούν όλα τα κράτη της Ανατολικής Μεσογείου (από την Αίγυπτο μέχρι το Ισραήλ). Γιατί με διάφορους τρόπους (επέμβαση στη Συρία, στήριξη οργανώσεων που πρόσκεινται στους Αδελφούς Μουσουλμάνους) ο Ερντογάν λειτουργεί αποσταθεροποιητικά για όλη την περιοχή.\nΣυμπέρασμα: Αυτός που μπορεί να απομονωθεί είναι ο Ερντογάν και οι τυχοδιωκτισμοί του. Σε αυτή την κατεύθυνση κινείται η ελληνική εξωτερική πολιτική με μια σειρά πολυεπίπεδων χειρισμών. Από την προσπάθεια επίλυσης του θέματος ονομασίας της ΠΓΔΜ μέχρι τις προσεγγίσεις με όλα τα κράτη για ζώνη ασφάλειας και σταθερότητας στην Ανατολική Μεσόγειο.\nΤο πιο θετικό θα ήταν η επίσημη ΝΔ να αντισταθεί επιτέλους στην ακροδεξιά πίεση. Να τους πει ευθέως «παραλογίζεστε και βλάπτετε τα εθνικά συμφέροντα» και συνεκτιμώντας τις τουρκικές ενέργειες να υιοθετήσει παραγωγική και ωφέλιμη για την ελληνική εξωτερική πολιτική στάση και στο ζήτημα με την ονομασία της ΠΓΔΜ και σε όλη την διπλωματική αντιπαράθεση με την Τουρκία που έχει ξεκινήσει.


Ξωτικό: Το φιδάκι ξεκίνησε ως παιχνίδι για να διδάξει την ηθική πριν από 2.000 χρόνια\nΤο φιδάκι ξεκίνησε ως παιχνίδι για να διδάξει την ηθική πριν από 2.000 χρόνια\nΤαμπλό του παιχνιδιού σε ύφασμα τον 19ο αιώνα στην Ινδία - πηγή\nΊσως κάποιοι να έχετε παίξει το επιτραπέζιο Φιδάκι. Παίζεται σε πίνακα με τετράγωνα, στα οποία κάποια έχουν σκάλες και κάποια φιδάκια. Σκοπός του παιχνιδιού είναι να φτάσει κάποιος από τους παίκτες πρώτος στο τελευταίο τετράγωνο, ξεκινώντας από το πρώτο. Οι κανόνες του παιχνιδιού είναι απλοί: ρίχνεις ένα ζάρι και μετακινείς το πιόνι σου όσα τετράγωνα δείχνει το ζάρι. Αν το πιόνι σταματήσει σε ένα τετράγωνο που υπάρχει η βάση μιας σκάλας, τότε αυτό "ανεβαίνει" τη σκάλα και προχωρεί στην κορυφή της σκάλας. Αν προσγειωθεί σε τετράγωνο που έχει στόμα από φιδάκι, τότε το πιόνι χάνει θέσεις "κατρακυλώντας" στην ουρά του φιδιού. Το παιχνίδι βασίζεται στην τύχη και έχει μια ιστορία πολύ πιο παλιά απ' όσα μπορεί να πιστεύεται.\nΤο Φιδάκι βασίζεται σε ένα παιχνίδι που λεγόταν "Snakes and Ladders" (Φίδια και Σκάλες) και το οποίο προέρχεται από τον 2ο αιώνα π.Χ. από την αρχαία Ινδία. Το παιχνίδι ήταν εργαλείο εκπαίδευσης των παιδιών στις παραδοσιακές φιλοσοφίες του Τζαϊνισμού (ή Ζαϊνισμός) και του Ινδουισμού (υπήρξαν και ισλαμικές, βουδιστικές και άλλες εκδόσεις του παιχνιδιού), διδάσκοντας ειδικά το κάρμα και το καμά, ή το πεπρωμένο και την επιθυμία. Το παιχνίδι δίδασκε την έννοια του πεπρωμένου ή της τύχης μέσω του ζαριού που χρησιμοποιείται για την κίνηση, ενώ η επιθυμία διδάσκεται από τα φίδια και τις σκάλες.\nΤο παιχνίδι δίδασκε επίσης ένα ηθικό μάθημα αντιπροσωπεύοντας τον καρμικό κύκλο. Το τελικό τετράγωνο αντιπροσώπευε τη μοκσά (απελευθέρωση ή σωτηρία) από τη σαμσάρα (τον κύκλο του θανάτου και της αναγέννησης). Ένας παίκτης φτάνει σε αυτό το σημείο ανεβαίνοντας σκάλες (που αναπαριστούσαν την αναγέννηση σε ανώτερες τάξεις κάνοντας καλές πράξεις) και πέφτοντας μέσω των φιδιών (που αντιπροσώπευαν την αναγέννηση σε κατώτερες τάξεις κάνοντας το κακό). Ορισμένες εκδοχές του παιχνιδιού ωθούσαν ακόμη περισσότερο την ηθική και την θρησκευτική διδασκαλία συμπεριλαμβάνοντας θρησκευτική ή πνευματική έννοια στο μέγεθος και το σχήμα του ίδιου του πίνακα, τον αριθμό του τελικού τετραγώνου και τη συγκεκριμένη τοποθέτηση των καλών και των κακών.\nΕπίσης, οι αρχαίες προσεγγίσεις περιείχαν λιγότερες σκάλες απ' ότι φίδια, υπενθυμίζοντας ότι η πορεία του καλού είναι πιο δύσκολη απ' ότι μια πορεία με αμαρτίες. Συγκεκριμένα, μια πρώιμη έκδοση του παιχνιδιού περιείχε 5 σκάλες (ασκητισμός, πίστη, γενναιοδωρία, αξιοπιστία και γνώση) και 12 φίδια (ανυπακοή, χρέος, μέθη, απληστία, λαγνεία, ψέμα, φόνος, υπερηφάνεια, οργή, κλοπή, ματαιοδοξία, χυδαιότητα).\nGyan Chaupar, η έκδοση του Τζαϊνισμού - πηγή\nΣτην ινδική ομόσπονδη πολιτεία Άντρα Πραντές, το παιχνίδι ονομάζεται Vaikunthapali ή Paramapada Sopana Patam (η σκάλα στη σωτηρία) στην γλώσσα τελουγκού -μια γλώσσα που ομιλείται κυρίως στη νότια Ινδία μαι στο κρατίδιο Άντρα Πραντές, του οποίου είναι επίσημη γλώσσα. Στην γλώσσα Χίντι, το παιχνίδι ονομάζεται Saanp aur Seedhi, Saanp Seedhi και Mokshapat. Στην πολιτεία Ταμίλ Ναντού το παιχνίδι ονομάζεται Parama padam και συχνά παίζεται από τους θιασώτες του ινδουιστικού θεού Βισνού κατά τη διάρκεια του φεστιβάλ Vaikuntha Ekadashi προκειμένου να μείνουν ξύπνιοι κατά τη διάρκεια της νύχτας.\nΤα υποκείμενα ιδανικά του παιχνιδιού ενέπνευσαν μια έκδοση στην βικτοριανή Αγγλία το 1892, η οποία αντικατέστησε τις ινδικές αρετές και κακίες με βικτωριανικά, αγγλικανικά και προτεσταντικά δόγματα ηθικής. Τα τετράγωνα της εκπλήρωσης, της χάριτος και της επιτυχίας ήταν προσβάσιμα μέσω αρετών όπως η εργατικότητα, η υπακοή, η μετάνοια, η συνέπεια και η λιτότητα. Τα τετράγωνα της ντροπής, της ασθένειας και της φτώχειας, από την άλλη πλευρά, ήταν τα αποτελέσματα αμαρτιών όπως η ανυπακοή, η επιπολαιότητα, τον τζόγο, η τεμπελιά, η απόλαυση και η τάση γι φιλονικία. Επίσης, αυξήθηκε ο αριθμός των σκαλών ώστε να είναι όσες και τα φίδια, υποδηλώνοντας το πολιτιστικό ιδεώδες ότι για κάθε αμαρτία που διαπράττει κάνποιος, υπάρχει και μια ευκαιρία για λύτρωση.\nΜεγάλο μέρος της διακόσμησης και της τέχνης των πρώιμων αγγλικών πινάκων του 20ού αιώνα αντικατοπτρίζει τη σχέση της Βρετανίας και της αυτοκρατορικής αποικίας της, την Ινδία. Υπάρχουν εκδόσεις του παιχνιδιού που αντανακλούν την ιστορία όταν η βρετανική αποικιοκρατία κατέρρευσε -έχουν επιζήσει πολύ λίγες εικονογραφικές αναφορές στον ινδικό πολιτισμό μετά την ανεξαρτησία της Ινδίας το 1947.\nΤο Παιχνίδι του Παραδείσου και της Κόλασης (Jnana Bagi). Κάθε τετράγωνο έχει όχι μόνο έναν αριθμό αλλά έναν μύθο που περιλαμβάνει τα ονόματα διαφόρων αρετών και αμαρτιών. Η μεγαλύτερη σκάλα φτάνει από το τετράγωνο 17 "Συμπονετική Αγάπη" στο 69 "Ο κόσμος του απόλυτου".\nΤο 1943, το παιχνίδι πήγε και στις ΗΠΑ από τον Μίλτον Μπράντλεϊ με τίτλο "Chutes and Ladders" (Αγωγός/ Ολισθητήρας/ Οχετός/ Καταρράκτης και Σκάλες). Διατήρησε κάμποσες μεταφορές σε συμφωνία με κάθε προηγούμενη έκδοση του παιχνιδιού και προσαρμόστηκε -και πάλι- για να ταιριάζει στις ανάγκες της κουλτούρας του. Ο ηθικολογικός τόνος είναι πιο λεπτός, με έμφαση στις φιλικές προς τα παιδιά καλές πράξεις (όπως το κούρεμα του γκαζόν, η σωτηρία μιας γάτας από ένα δέντρο και η υγιεινή διατροφή) και κακές πράξεις (όπως το να τρώει κανείς πάρα πολλά μπισκότα, να ζωγραφίζει γκράφιτι και να μη διαβάζει).\nΣήμερα, το παιχνίδι εξακολουθεί να προσαρμόζεται ως εκπαιδευτικό εργαλείο, με τις νέες εκδόσεις να είναι σχεδιασμένες ώστε να εκπαιδεύσουν για την αλλαγή του κλίματος, να βοηθούν τους φοιτητές των ιατρικών σχολών κ.ά..


Βεροιώτης: Τραγωδία στη Νάουσα: Νεκρός ο 52χρονος που έπεσε από τη σκαλωσιά!\nΤραγωδία στη Νάουσα: Νεκρός ο 52χρονος που έπεσε από τη σκαλωσιά!\nΜοιραία κατάληξη είχε το περιστατικό που έλαβε χώρα το πρωί με τον 52χρονο που έπεσε από τον τρίτο όροφο, κατά την διάρκεια των εργασιών του ως ελαιοχρωματιστής (δείτε το σχετικό ρεπορτάζ με κλικ εδώ). Ο άτυχος άνδρας, για άγνωστους μέχρι στιγμής λόγους, έχασε την ισορροπία\nτου από την σκαλωσιά, με αποτέλεσμα να πέσει στο κενό. Αμέσως διακομίσθηκε στο Νοσοκομείο, ωστόσο λίγες ώρες αργότερα άφησε την τελευταία του πνοή. Ήταν πατέρας τριών ανήλικων τέκνων και η είδηση του θανάτου του σκόρπισε θλίψη στην πόλη της Νάουσας.\nστις 9/27/2019 11:16:00 μ.μ.


Πώς σχολίασε η Παππά την επίμαχη φωτογραφία με τον Μιλτιάδη Βαρβιτσιώτη - alterinfo.gr\nΠώς σχολίασε η Παππά την επίμαχη φωτογραφία με τον Μιλτιάδη Βαρβιτσιώτη\nΗ Χριστίνα Παππά ανήμερα των γενεθλίων της καθώς κλείνει τα 45 μιλά για όλα στο Πρώτο Θέμα και απαντάει για τα όσα γράφτηκαν για την χειρονομία του Μιλτιάδη Βαρβιτσιώτη αλλά και την προοπτική να γίνει γιαγιά, αλλά και για τη προσωπική της ζωή.\nΗ γνωστή ηθοποιός δεν κρύβει την ηλικία της και εξηγεί το λόγο μιας και οι περισσότερες γυναίκες το συνηθίζουν.\n«Για να είμαι ειλικρινής, αν ήμουν μόνη μου, θα έκρυβα μερικά χρόνια! Αλλά έχω ένα παιδί που είναι γεννημένο το 1985, οπότε δεν το κάνω. Από την άλλη, λένε ότι είμαι 50 και 55! Έτσι, καλύτερα να λέω εγώ την ηλικία μου, για να μη με μεγαλώνουν! Είμαι συμβιβασμένη με την εικόνα μου. Ξέρεις, μετά τα 40, βλέπεις την κυτταρίτιδα, τη χαλάρωση, βλέπεις αλλαγές, δεν μπορείς να είσαι όπως στα 25 σου! Αλλά σ’ όποιον αρέσουμε! Πηγαίνω στη δερματολόγο μου, την Ντόλη Φατσέα, και κάνω ό,τι χρειάζεται το πρόσωπό μου, θεραπείες με botox και υαλουρονικό οξύ. Και κάνω μηχανήματα για το σώμα μου, επειδή βαριέμαι να πηγαίνω στο γυμναστήριο. Λέω «ναι» σε τέτοιες θεραπείες, αλλά φοβάμαι τις πλαστικές!».\nΌσο για την περιβόητη φωτογραφία που έδειχνε τον Μιλτιάδη Βαρβιτσιώτη να της χαιδεύει το πόδι, η Χριστίνα Παππά δίνει την απάντηση της.\n«Ο κόσμος, αντί να κοιτάξει την ουσία, ασχολείται με κάτι άσχετο. Έτυχε να υπάρχει σημαντικότατο θέμα επικαιρότητας μέσω μιας τεράστιας επιτυχίας –που είναι επίτευγμα για μένα– του υπουργού Ναυτιλίας και Αιγαίου κι ασχολήθηκαν με το ότι ένας άντρας ακουμπούσε το πόδι μιας γυναίκας. Άντρας είναι, συγνώμη! Δεν έκανε έγκλημα. Κάνει τέλεια τη δουλειά του, με μια μεγάλη επιτυχία εκείνες τις μέρες, την εξάρθρωση σπείρας που διακινούσε ναρκωτικά, μια επιτυχία που ακούστηκε σε όλη την Ευρώπη. Ασχολήσου μ’ αυτό, ρε φίλε, και όχι με το αν έπιασε το μπούτι μου. Του αξίζει του Μιλτιάδη ένα «μπράβο». Όλοι οι πολίτες είμαστε αγανακτισμένοι με τους πολιτικούς, αλλά πιστεύω πως ο συγκεκριμένος είναι εξαίρεση. Δεν μπορείς να τους βάζεις όλους σε ένα τσουβάλι. Ο Μιλτιάδης είναι πανέξυπνος και θα πάει πολύ μπροστά, αγαπάει πολύ αυτό που κάνει. Αλλά είναι και άνθρωπος! Θα ταμπουρωθεί σε ένα δωμάτιο επειδή είναι υπουργός; Δεν θα έχει φίλους και προσωπικές στιγμές; Δηλαδή, αν δεν είχε κάνει καλά τη δουλειά του, τι θα έλεγαν;» και συνεχίζει.. «Κάναμε μια πλάκα μεταξύ μας, ότι μου κόβει τα τυχερά, σε φιλικό επίπεδο. Με ενόχλησε που χρεώθηκα κάτι που δεν ίσχυε, αλλά μακάρι ένας άνθρωπος με τη γοητεία, την εξυπνάδα και την αύρα του Μιλτιάδη να ήταν ο σύντροφός μου. Τιμή μου και καμάρι μου να ήταν ο σύντροφός μου! Έλα, όμως, που δεν είναι… Αγχώθηκα για τον αντίκτυπο που μπορεί να είχε σε εκείνον. Στενοχωριέμαι που βλέπω να γράφουν ότι έχω απασχολήσει με τις σχέσεις μου. Αυτό δεν έχει γίνει ποτέ. Δεν έχω κάνει κανένα βαρβάτο ερωτικό σκάνδαλο».\nΚαι κλείνει το κεφάλαιο αυτό, απαντώντας στο γιατί δεν προέκυψε ποτέ κάτι μεταξύ τους. «Είναι ορισμένοι άνθρωποι που είναι μόνο φίλοι σου, δεν υπάρχει τίποτα ερωτικό. Και με τον Τζίμη Σταθοκωστόπουλο είμαστε φίλοι, αδέλφια! Στους πέντε φίλους που έχω οι τρεις είναι άντρες. Με τον Μιλτιάδη είμαστε φίλοι περίπου δεκαπέντε χρόνια. Και πριν γνωριστούμε, εγώ ανέκαθεν ψήφιζα μπαμπά Βαρβιτσιώτη!».


Η Δημοκρατία της Μακεδονίας έχει όνομα | Αντιφασιστικη Συνελευση No Pasaran (Ιωάννινα)\n← Ρεμπέτικο γλέντι οικονομικής ενίσχυσης\nΑφίσα-παρέμβαση στα σχολεία της πόλης →\nΗ Δημοκρατία της Μακεδονίας έχει όνομα\nPosted on January 29, 2019 by nopasaranioannina\nΚείμενο που μοιράστηκε στην πόλη των Ιωαννίνων με αφορμή το Μακεδονικό-Συμφωνία των Πρεσπών\nΕίναι θέμα χρόνου η επικύρωση της Συμφωνίας των Πρεσπών και από την ελληνική βουλή. Μια Συμφωνία που επικυρώνει τον θρίαμβο του ελληνικού εθνικισμού-καπιταλισμού. Όπως πάντα, φυσικά. Σφραγίστηκε κι επίσημα η πολυετής ομηρία της\nΔημοκρατίας της Μακεδονίας από την κατά τ’ άλλα «ψωροκώσταινα Ελλαδίτσα η οποία είναι έρμαιο των μεγάλων δυνάμεων». Στο κείμενο της συμφωνίας χώρεσαν 27 χρόνια ελληνικής κυριαρχίας πάνω στα Βαλκάνια, χώρεσε ο διακαής πόθος του ελληνικού καπιταλισμού για πλήρη επέκταση πάνω στη γειτονική χώρα και ο βίαιος εξελληνισμός της μακεδονικής μειονότητας στην Ελλάδα. Στη συμφωνία αυτή, η Δημοκρατία της Μακεδονίας υποτάσσεται στις επιταγές του ελληνικού κράτους και αλλάζει το όνομά της, αλλάζει το σύνταγμά της, αποκηρύσσει την ύπαρξη μακεδονικής μειονότητας στην Ελλάδα, αλλάζει ακόμα και την ονομασία των υπηκόων της. Και όλα αυτά γιατί υπάρχει ένα «προαιώνιο εθνικό δίκαιο» του ελληνικού κράτους στην περιοχή.\nΕ λοιπόν εμείς δεν αναγνωρίζουμε κανένα τέτοιο «προαιώνιο εθνικό δίκαιο». Στοιχειώδης ιστορική έρευνα (ακόμα και των ελληνικών πηγών) και κοινή λογική αρκούν για αποδείξουν ότι ο γεωγραφικός χώρος της Μακεδονίας δεν ήταν ποτέ ελληνικός.\nΕπρόκειτο για μια περιοχή που συναντιούνταν και συμβίωναν, ειρηνικά ή όχι, άνθρωποι με διαφορετικές γλώσσες, θρησκείες, εθνικές συνειδήσεις. Η εθνική ομογενοποίηση που πέτυχε το ελληνικό κράτος είναι το αποτέλεσμα αίματος και προπαγάνδας, της κρατικής και παρακρατικής βαρβαρότητας. Και κάποιοι από αυτούς που βίωσαν τη βαρβαρότητα για τα καλά στο μυαλό και στο πετσί τους, ήταν οι μακεδόνες που μιλούσαν τη μακεδονική γλώσσα. Σε βάρος τους, το ελληνικό κράτος εφάρμοσε την ίδια πολιτική ομογενοποίησης και ρατσιστικής διαχείρισης που επιφυλάσσει κατά καιρούς σε όλες τις μειονότητες που κατοικούν στην γεωγραφική επικράτεια της χώρας: διώξεις, πολιτισμική και θρησκευτική καταπίεση, γλωσσικές απαγορεύσεις, ξύλο, υποτίμηση, κτλ.\nΗ κυβέρνηση περίτρανα μας ανακοίνωσε πως αυτή η συμφωνία είναι μια νίκη της διπλωματίας, μια νίκη της Ελλάδας. Και παρουσιάζεται ως η μόνη συνετή, σοβαρή δύναμη και ο κύριος εκφραστής ενός αριστεροκεντρώου προοδευτικού τόξου, σε αντίθεση με την ελληνική δεξιά και ακροδεξιά η οποία αρνείται για αντιπολιτευτικούς μόνο λόγους τη σύνθετη ονομασία. Στην πραγματικότητα δε μιλάμε για μια ουσιαστική κόντρα. Κυβέρνηση και αντιπολίτευση (φασιστική και μη) αποτελούν τις δύο πλευρές του ίδιου νομίσματος. Με απλά λόγια, το νόμισμα αντιπροσωπεύει την διαιώνιση της ομηρίας της γειτονικής χώρας, με την «προοδευτική» του πλευρά να δηλώνει ότι δέχεται μόνο την σύνθετη ονομασία του, ενώ η άλλη, της ακροδεξιάς, να αρνείται και την σύνθετη. Η κόντρα για το όνομα της γειτονικής χώρας δεν γίνεται στο όνομα κάποιων αφηρημένων εννοιών, των υποτιθέμενων εθνικών δικαίων και της ιστορικής ακρίβειας. Η άρνηση του στοιχειώδους δικαιώματος του αυτοπροσδιορισμού, από οποιαδήποτε μπάντα, αποτελεί το βασικό εργαλείο του ελληνικού κράτους και κεφαλαίου για τη κυριαρχία του τόσο στο εσωτερικό όσο και στο εξωτερικό. Οι κοκορομαχίες στη βουλή για τη συμφωνία Τσίπρα-Ζάεφ δεν είναι παρά η κορωνίδα μιας πολιτικής που στοχεύει στην παντοτινή ομηρία της Δημοκρατίας της Μακεδονίας. Αποτελεί το εργαλείο για την επέκταση των ντόπιων επιχειρήσεων, με σκοπό την υποτίμηση των εργαζομένων τόσο στη Δημοκρατία της\nΜακεδονίας, όσο και στην Ελλάδα (ντόπιων και μεταναστών). Άλλωστε, αυτό το οποίο οι ντόπιοι πολιτικάντηδες και τα ντόπια μέσα ενημέρωσης πάντοτε ξεχνούν, πολύ βολικά, να αναφέρουν, είναι ότι ο ελληνικός ιμπεριαλισμός και καπιταλιστικός επεκτατισμός στη Μακεδονία καλά κρατεί εδώ και δεκαετίες, παρά τα «προαιώνια μίση».\nΩστόσο, να μην ξεχνάμε πως η εμπλοκή του ΝΑΤΟ συμβάλλει επίσης προς αυτή την κατεύθυνση. Το ελληνικό κράτος, ως συλλογικός εκφραστής του ντόπιου κεφαλαίου και ισότιμο μέλος του ΝΑΤΟ, τάσσεται υπέρ της δολοφονικής στρατηγικής και της επεκτατικής πολιτικής αυτού του μιλιταριστικού μηχανισμού. Και μάλιστα, συνδέει την ένταξη της Δημοκρατίας της Μακεδονίας σε αυτό με την αλλαγή του συνταγματικού της ονόματος. Αναρωτιόμαστε, τι σύνδεση μπορεί να έχει η ονομασία μιας χώρας με την ένταξή της ή μη στο ΝΑΤΟ.\nΠατώντας πάνω σε αυτό, και προφασιζόμενοι τον αντινατοϊκό αγώνα, δεν είναι λίγοι αυτοί που αρνούνται να πάρουν θέση πάνω στο μακεδονικό ζήτημα. Εμείς από την πλευρά μας, αυτό που έχουμε να πούμε είναι, ότι τη φαιά μας ουσία καλό θα ήταν\nνα τη σπαταλήσουμε αγωνιζόμενοι ενάντια στη συμμετοχή της δικής μας χώρας στο ΝΑΤΟ και να εκφράσουμε την αλληλεγγύη μας στα ταξικά μας αδέλφια που μάχονται τον εθνικισμό και τον ιμπεριαλισμό στη δική τους χώρα, αναγνωρίζοντας τους το\nδικαίωμα του αυτοπροσδιορισμού. Εξάλλου, αυτό είναι το χρέος των υποτελών κάθε αστικού κράτους. Χωρίς να κρυβόμαστε, λοιπόν, πίσω από δήθεν αντιιμπεριαλιστκές, πατριωτικές δικαιολογίες, πάντα με γνώμονα τη διεθνιστική αλληλεγγύη και μέσα\nαπό τους κοινούς μας αγώνες, θα παλέψουμε ενάντια στον μιλιταρισμό, τον πόλεμο και τον ιμπεριαλισμό. Θα παλέψουμε ενάντια στην εθνικιστική και φασιστική έξαρση και στους εκφραστές τους, οι οποίοι διαδηλώνουν στους δρόμους.\nΌλος αυτός ο περιφερόμενος όχλος συμβάλλει από την πλευρά του στην εθνική πολιτική για τη διαιώνιση της ελληνικής κυριαρχίας στη Δημοκρατία της Μακεδονίας. Από το Γενάρη και μετά, σε όλη την Ελλάδα, γίναμε μάρτυρες όλου αυτού του εθνικιστικοφασιστικού κιτς πανηγυριού, το οποίο πασχίζει να βαδίσει στα χνάρια του προδρόμου του, στα μακεδονικά συλλαλητήρια του ’92. Δεν αναγνωρίζουμε κάποια υποτιθέμενη «αντισυστημική» δυναμική στη συμμετοχή στα εθνικιστικά συλλαλητήρια, όπως γελοιωδώς υποστήριξαν όσοι προσπαθούν να σωθούν από την πολιτική τους ανυπαρξία (συμμετοχή που μεγαλοποιήθηκε από τα ντόπια μέσα ενημέρωσης με κραυγαλέα ψέματα). Επρόκειτο για συνάξεις ακροδεξιών, στις οποίες πρωταγωνιστικό ρόλο και στο οργανωτικό και στο πρακτικό/ενεργητικό κομμάτι είχαν οι φασίστες της χρυσής αυγής οι οποίοι βρήκαν ευκαιρία να βγουν από τις τρύπες τους. ‘Όπως\nτο ’92 τα εθνικιστικά συλλαλητήρια ήταν η αφετηρία της δημόσιας νομιμοποιημένης παρουσίας της χρυσής αυγής, έτσι και τώρα μέσα απ’ αυτά, η νεοναζιστική αυτή οργάνωση «ξαναβαφτίζεται» ως ο «προστάτης των εθνικών δικαίων».\nΟι κάθε λογής ελληναράδες που διαδηλώνουν για τη «Μακεδονία μας» δεν είναι απλά κάποιοι γραφικοί τύποι που βγήκαν και 2-3 φορές στο δρόμο, φόρεσαν και μια περικεφαλαία και αύριο μεθαύριο θα ξαναγυρίσουν στον καναπέ τους και θα λήξει αυτό\nτο ζήτημα ήρεμα κι ωραία. Όλος αυτός ο ακροδεξιός συρφετός συγκροτείται για την υπεράσπιση των συμφερόντων του ελληνικού αστικού κράτους έναντι των υποτελών τόσο του δικού μας κράτους όσο και του κράτους της Μακεδονίας. Τα συλλαλητήρια αυτά απειλούν τις διεκδικήσεις και τους αγώνες της εργατικής τάξης (εντός κι εκτός συνόρων) στο όνομα της κυριαρχίας των αφεντικών μας. Σήμερα επιτίθενται σε καταλήψεις και κοινωνικούς χώρους, αύριο θα επιτίθενται σε εμάς τις ίδιες σε μια απεργία, σε μια διαδήλωση, σε έναν αγώνα. Γι αυτό και πρέπει με όλη μας τη δύναμη να πασχίζουμε για τη ματαίωσή τους. Όσο περισσότερος χώρος και λόγος δίνεται στα εθνικιστικά αποβράσματα, τόσος λιγότερος χώρος θα μένει στον κόσμο του αγώνα.\nΤο διεθνιστικό-αντιφασιστικό κίνημα όμως δεν θα κάτσει με σταυρωμένα χέρια. Θα συνεχίσουμε να παλεύουμε ενάντια στις φασιστικές κι εθνικιστικές εξάρσεις με γνώμονα την ταξική-διεθνιστική αλληλεγγύη και την υπεράσπιση των συμφερόντων των υποτελών αυτής της χώρας και κάθε χώρας. Γνωρίζουμε πολύ καλά ποιος είναι ο εχθρός σε κάθε σύγχρονο αστικό κράτος: ο καπιταλισμός, ο εθνικισμός, ο ιμπεριαλισμός, ο μιλιταρισμός και μια χαρά τους εντοπίζουμε και εντός των συνόρων. Αιτία για την εξαθλίωση, για την βάρβαρη επέλαση του καπιταλισμού πάνω στις πλάτες μας και για τον πόλεμο δεν αποτελεί κανένας λαός, όπως επίσης ούτε οι πρόσφυγες και οι μετανάστες. Για εμάς, όλα αυτά δεν είναι τίποτα παραπάνω από πρακτικές που εξυπηρετούν την αισχροκέρδεια των αφεντικών και το τσάκισμα της εργατικής τάξης. Δε σταματάμε να παλεύουμε για τα\nδικαιώματα της τάξης μας, για τη υπεράσπιση των ταξικών και κοινωνικών μας αγώνων από το κράτος και τους φασίστες, για το τέλος της εκμετάλλευσης ανθρώπου από άνθρωπο, για το χτίσιμο μιας άλλης κοινωνίας.\nΚαμία αλλαγή του ονόματος της Δημοκρατίας της Μακεδονίας\nΠλήρης αναγνώριση της μακεδονικής εθνότητας και γλώσσας\nΑναγνώριση της μακεδονικής μειονότητας στην Ελλάδα\nΔιεθνιστική ταξική αλληλεγγύη: κοινός αγώνας, ενάντια στον πόλεμο και στον εθνικισμό\nΤσακίζουμε τον φασισμό – ρατσισμό σε κάθε του μορφή


«Σαν το σπίτι μου η Master Tennis Academy», 24Sports & News\nΟ φημισμένος προπονητής Νικόλας Κελαϊδής μιλά για το μέλλον του Κυπριακού Τένις και την συνεργασία του με την «Ακαδημία των πρωταθλητών»\nΟ Νικόλας Κελαϊδής μαζί με τον Διευθυντή της «Masters Tennis Academy» Γιάννο Χατζηγεωργίου και αθλητές της Ακαδημίας\n31 ΟΚΤΩΒΡΙΟΥ 2019 - 11:43\nΟ προπονητής Νικόλας Κελαϊδής, από τους πιο επιτυχημένους στο άθλημα του Τένις, παγκόσμια, ήταν ολόκληρη την προηγούμενη εβδομάδα στο νησί μας. Ο διάσημος σε όλο τον κόσμο Ελλαδίτης τεχνικός, (ήταν επικεφαλής προπονητής στο Roland Garos / πρώην Ομοσπονδιακός τεχνικός της Εθνικής Γαλλίας, Ελβετίας και Λιθουανίας), ήρθε στην Κύπρο στα πλαίσια της συνεργασία του με τη Masters Tennis Academy, με την οποία συνεργάζεται από την ίδρυση της, το Καλοκαίρι του 2013, για την επιμόρφωση των προπονητών αλλά και την αξιολόγηση των παιδιών – αθλητών.\nΟ κ. Κελαϊδής έδωσε στην «Καθημερινή» συνέντευξη μιλώντας για την συνεργασία του με τη Masters Tennis Academy αλλά και το μέλλον της Κύπρου στο Τένις, το δεύτερο δημοφιλέστερο άθλημα στο νησί μας.\nΠρώτα του ζητήσαμε να μας πει λίγα λόγια, για την συνεργασία του με την Ακαδημία Master Tennis Academy:\n«Η Ακαδημία λειτουργεί με τα πιο σύγχρονα πρότυπα. Καλύπτει όλα τα επίπεδα του αθλήματος σε πολύ ψηλά στάνταρ. Επικρατεί μια σταθερότητα και υπάρχει πολύ καλή οργάνωση. Γίνεται εξαιρετική δουλειά.\nΣυνδέθηκα συναισθηματικά με τους ανθρώπους της Master Tennis Academy. Μου αρέσουν πολύ οι άνθρωποι της και το γενικότερο περιβάλλον. Γίναμε σαν μια οικογένεια με τον Χρίστη Λοττίδη , τον Γιάννο Χατζηγεωργίου, με τους προπονητές και τα παιδιά.\nΈρχομαι συχνά, με την πρώτη ευκαιρία, πάντα με μεγάλη ευχαρίστηση. Κάθε φορά, νιώθω σαν να μπαίνω στο σπίτι μου! Η Master Tennis Academy είναι ένας ζεστός οργανισμός, ένα αθλητικό εργαστήρι που σφύζει από ζωή».\nΓια την πρόοδο του Κυπριακού Τένις ο κ. Κελαϊδής δεν «μάσησε τα λόγια του»:\n«Το μέλλον του Κυπριακού Τένις εξαρτάται απ’ την προσπάθεια και την δουλειά των προπονητών αλλά και της Ομοσπονδίας. Αν κρίνω από την λειτουργία των περασμένων ετών, απ’ την ημέρα που σταμάτησε ο Γιάννος Χατζηγεωργίου να ασχολείται με την Εθνική ομάδα, άλλαξαν πολλά πράγματα. Πρέπει το Εθνικό κέντρο προπονήσεων να δίνει την ευκαιρία στους αθλητές να δουλέψουν εξειδικευμένα. Πιστεύω πολύ στην μπόλικη, εξειδικευμένη δουλειά».\nΡωτήσαμε στην συνέχεια τον Ελλαδίτη προπονητή για το αν θα μπορέσει η Κύπρος μας να αναδείξει ένα νέο Μάρκο Παγδατή:\nΗ πορεία του Μάρκου δεν ήταν τυχαία. Για να φτάσει ένας αθλητής σε πολύ ψηλό επίπεδο θα πρέπει να γίνουν πολύ στοχευμένα πράγματα. Δεν αρκεί αυτό που γίνεται σήμερα… Δεν αξιοποιείται το εθνικό κέντρο προπόνησης των αθλητών ψηλού επιπέδου. Η Ομοσπονδία δεν εκμεταλλεύεται τον τεχνικό διευθυντή προς όφελος των ταλαντούχων αθλητών.\nΈχει τεράστια σημασία να λειτουργήσει σωστά το Εθνικό κέντρο προπόνησης των αθλητών. Οι προπονητές να είναι απόλυτα συγκεντρωμένοι στους 4-5 καλύτερους αθλητές προκειμένου να τους βοηθήσουν στην ανέλιξη τους.\nΕπίσης οι ταλαντούχοι αθλητές θα πρέπει να ταξιδεύουν συχνά στο εξωτερικό για να παίρνουν εμπειρίες σε ψηλό επίπεδο».\nΗ επόμενη ερώτηση μας είχε να κάνει με το μέλλον του Στέφανου Τσιτστιπά:\n«Ο χρόνος θα δείξει πόσο ψηλά μπορεί να φτάσει. Όμως στην ηλικία των 21 ετών έχει φθάσει πολύ ψηλά. Έχει την δυνατότητα να φθάσει στο Νο. 1. Τον γνωρίζω από μικρό. Έβαλε πολύ γερές βάσεις στην Γλυφάδα. Άρχισε να ταξιδεύει τακτικά στο εξωτερικό και να βελτιώνεται σταθερά. Έβλεπα ότι ήταν ταλαντούχος. Οι γονείς του πίστεψαν πολύ στις ικανότητες του και αφιέρωσαν την ζωή τους στην πρόοδο του.\nΣτο τένις πρέπει να αποδεικνύεις τον εαυτό σου… Με την πάροδο των χρόνων έβλεπα πως είχε την δυνατότητα να φθάσει ψηλά. Μέσα σε ένα χρόνο έκανε κάτι εντυπωσιακό. Έφτασε στην πρώτη δεκάδα, ανάμεσα στους κορυφαίους του κόσμου, με το ταλέντο, τον κόπο και την προσπάθεια του. Ασφαλώς και μπορεί να φτάσει ακόμα ψηλότερα».\nΟ κ. Κελαϊδής καταλήγοντας εισηγήθηκε στην Ομοσπονδία μας την σωστή αξιοποίηση του κεφαλαίου που λέγεται Μάρκος Παγδατής:\n«Ο Μάρκος είναι ένα τεράστιο κεφάλαιο για την Κύπρο. Πρέπει οπωσδήποτε να αξιοποιηθεί. Να τον φωνάξουν στην Ομοσπονδία και να του ζητήσουν να μοιραστούν μαζί του το πάθος του για το Τένις, τις εμπειρίες του και την διάθεση του να συνεισφέρει στην πρόοδο του αθλήματος. Ότι τους πει ο Μάρκος πρέπει να το κάνουν».\nΑπό τους καλύτερους στον κόσμο!\nΟ Νικόλας Κελαϊδής είναι ένας από τους καλύτερους και πιο γνωστούς προπονητές Τένις στον κόσμο. Έκανε σημαντική διεθνή επαγγελματική καριέρα ως αθλητής του τένις (πρωταθλητής Ελλάδας).\nΌταν σταμάτησε τον πρωταθλητισμό, ασχολήθηκε με την προπονητική και έφθασε να είναι ομοσπονδιακός προπονητής στην Ομοσπονδία Τένις της Γαλλίας.\nΓια τρία χρόνια ήταν Τεχνικός Διευθυντής της Ελληνικής Φίλαθλης Ομοσπονδίας Αντισφαίρισης (Ε.Φ.Ο.Α.) με εξαιρετικά αποτελέσματα.\nΕργάστηκε επίσης στο εθνικό σύστημα αντισφαίρισης της Ελβετίας. Συνεργάστηκε με την Ομοσπονδία Αντισφαίρισης της Ουκρανίας ενώ είναι Ειδικός Σύμβουλος της Ομοσπονδίας Αντισφαίρισης Κύπρου. Επισκέπτεται πολύ συχνά το νησί μας.\nΕίναι προπονητής στην Παγκόσμια Ομοσπονδία Τένις και ασχολείται με την ανάπτυξη του αθλήματος σε παγκόσμιο επίπεδο.\nΑπό το Καλοκαίρι του 2013 είναι Σύμβουλος της Επαγγελματικής Ακαδημίας Τένις «Masters Tennis Academy» και συνεργάζεται με τον διευθυντή της Γιάννο Χατζηγεωργίου, για την συνεχή επιμόρφωση των προπονητών αλλά και την προπόνηση - αξιολόγηση των αθλητών της.\nΔημοσιεύτηκε στην εφημερίδα «Καθημερινή» την Κυριακή 27 Οκτωβρίου


«Δεν θα χρειαστούν άλλα μέτρα από ό,τι ήδη συμφωνήθηκε» – xOrisOria News\n«Δεν θα χρειαστούν άλλα μέτρα από ό,τι ήδη συμφωνήθηκε, η οικονομία μας δεν αντέχει άλλη μετρολογία», τόνισε ο πρωθυπουργός Αντώνης Σαμαράς στην…\nομιλία του στην 78η Διεθνή Έκθεση Θεσσαλονίκης.\nΑρχίζοντας την ομιλία του ο κ. Σαμαράς αναφέρθηκε στην πολύ διαφορετική εικόνα που υπήρχε για την Ελλάδα πέρσι τέτοια εποχή, λέγοντας χαρακτηριστικά πως «κάποιοι πέρσι προεξοφλούσαν την έξοδο της Ελλάδας από το ευρώ, σήμερα προεξοφλούν την έξοδό της από την ύφεση».\n«Δίνουμε τη μάχη της εξωστρέφειας για να χτίσουμε τη νέα Ελλάδα», πρόσθεσε ο πρωθυπουργός, σημειώνοντας πως η χώρα μας θεωρείτο παράγοντας αστάθειας στην ευρωζώνη και είναι σήμερα η μοναδική νησίδα σταθερότητας σε μία ασταθή περιοχή. «Με την Κύπρο και το Ισραήλ», τόνισε ο κ. Σαμαράς, «η Ελλάδα αποτελεί άξονα σταθερότητας και σταθεροποίησης» και διερωτήθηκε «Θα μπορούσαμε να το πούμε αυτό εάν είχαμε βγει από το ευρώ; αν είχαμε γίνει κράτος-παρίας;».\n«Πέρσι σας υποσχέθηκα πως δεν θα βγούμε από το ευρώ και πως θα κάνουμε την Ελλάδα ισχυρή και υπολογίσιμη, φέτος σας λέω πως αποτρέψαμε την έξοδό της από την ευρωζώνη και πως η χώρα είναι πολύ πιο υπολογίσιμη στην περιοχή της», τόνισε.\nΟ κ. Σαμαράς έκανε απολογισμό των κινήσεων της κυβέρνησης μιλώντας για χειροπιαστά επιτεύγματα, μεταξύ άλλων για σαρωτικές μεταρρυθμίσεις και πάταξη της φοροδιαφυγής, αναγνωρίζοντας πως η φορολογία είναι δυσβάσταχτη αλλά σημειώνοντας πως είναι «μόνο για φέτος».\n«Πετύχαμε για πρώτη φορά πρωτογενές πλεόνασμα», τόνισε, λέγοντας πως «η χώρα στήνεται στα πόδια της».\n«Το 2014 θα είναι έτος ανάκαμψης για τη χώρα. Τα σημάδια τα έχουν δει όλοι εκτός από κάποιους μέσα στην Ελλάδα. Αυτοί δεν θέλουν να παραδεχθούν ότι τα πράγματα άλλαξαν γιατί είναι κολλημένοι στο χθες. Πάμε καλύτερα από το στόχο που είχε τεθεί», ανέφερε ο κ. Σαμαράς.\nΑναφερόμενος στις τράπεζες είπε ότι με την ανακεφαλαίωση η ρευστότητα θα επιστρέψει και τα χρήματα αυτά θα διοχετευθούν σε μικρομεσαίες επιχειρήσεις και εξαγωγικούς φορείς.\n«Αλλάζουν τα κριτήρια του Τειρεσία. Πενταπλασιάζεται το όριο των ακάλυπτων επιταγών και επιστρέφουν οι ληξιπρόθεσμες οφειλές στον ιδιωτικό τομέα. Τώρα ξεχρεώνονται μέσα σε ένα χρόνο 8 δισεκατομμύρια περίπου. Αυτό δίνει πολύτιμες ανάσες ρευστότητας σε επιχειρήσεις και νοικοκυριά. Εφαρμόζονται σαρωτικές μεταρρυθμίσεις. Σπάνε καρτέλ, ανοίγουν κλειστά επαγγέλματα και σταματά η γραφειοκρατεία», πρόσθεσε.\nΧαρακτήρισε «επαναστατικό τον επενδυτικό νόμο, τονίζοντας πως υποχρεώνει το κράτος να απαντήσει σε λίγο χρόνο για κάθε πρόταση επένδυσης. «Παραμερίζεται έτσι ένα μεγάλο εμπόδιο που έδειχνε επιχειρήσεις και θέσεις εργασίας. Για τις άδειες εγκατάστασης και λειτουργίας θεσπίζεται μία απλή υπεύθυνη δήλωση. Πέρα από το ξεμπλοκάρισμα των επενδύσεων μπαίνει τάξη στα δημόσια νοσοκομεία. Μπαίνει τέλος στο σύστημα προμηθειών του δημοσίου και στη σπατάλη των ασφαλιστικών ταμείων», είπε ο πρωθυπουργός στη διάρκεια της ομιλίας του.\nΑνέκδοτο - 50 φορές ( 2,382 )


Όταν... θυμήθηκε να ξυπνήσει, ήταν αργά! Κακός ο... - Sportdog.gr - Αθλητικά Νέα | Ειδήσεις | Sport\n12/09/17 - 23:36\nΌταν... θυμήθηκε να ξυπνήσει, ήταν αργά! Κακός ο Ολυμπιακός, έχασε από τη Σπόρτινγκ και τώρα... τρέχει! (ΒΙΝΤΕΟ)\nΟι Πορτογάλοι πέτυχαν 3 γκολ και είχαν ισάριθμα δοκάρια, αλλά ο Ολυμπιακός παραλίγο να πετύχει... θαύμα με δυο γκολ του Πάρντο στο τέλος! Άθλιοι στο πρώτο μέρος οι Ερυθρόλευκοι, έχασαν 3-2 και τα πράγματα δυσκολεύουν...\nΤραγικό ήταν το ξεκίνημα του Ολυμπιακού στο φετινό Τσάμπιονς Λιγκ. Οι Ερυθρόλευκοι ήταν σα να μην μπήκαν ποτέ στο παιχνίδι με τη Σπόρτινγκ Λισσαβόνας, βρέθηκαν πίσω στο σκορ με 3-0 από το ημίχρονο, το οποίο διατηρήθηκε μέχρι τέλους και τελικά έχασαν 3-2.\nΗ Σπόρτινγκ πήρε γρήγορο προβάδισμα με τον Ντουμπιά στο 2’ από λάθος της άμυνας σε στημένη φάση, πέτυχε δεύτερο γκολ με τον Μάρτινς στο 13’ και τρίτο με τον Φερνάντες στο 43’, αμφότερα από κάκιστες αντιδράσεις της αμυντικής γραμμής των Πειραιωτών. Μάλιστα, οι Πορτογάλοι είχαν επίσης και τρία δοκάρια, με Φερνάντες και Μαρτίνς στο πρώτο μέρος και Ντοστ στο δεύτερο. Για τον Ολυμπιακό μείωσε στο ο Πάρντο στο 88’ και στο 92’.\nΔΕΝ ΜΠΟΡΕΣΑΝ ΤΑ ΠΑΛΙΚΑΡΙΑ\nΚανείς δεν διασώθηκε από το αποψινό «ναυάγιο» του Ολυμπιακού, όμως ειδικά το κεντρικό αμυντικό δίδυμο των Ένγκελς-Ρομαό αλλού πατούσε κι αλλού βρισκόταν. Στο πρώτο γκολ αφήνουν τον Ντουμπιά να πάρει κεφαλιά ολομόναχος στη μικρή περιοχή, στο δεύτερο ολόκληρη η ομάδα δεν επιστρέφει… ποτέ στην άμυνα, ενώ στο τρίτο η κάθετη πάσα του Κόατες στον Φερνάντες περνά πάρα πολύ εύκολα στην πλάτη τους.\nΜε 4-2-3-1 και ιδιαιτέρως επιθετική διάθεση κατέβασε τον Ολυμπιακό ο Μπέσνικ Χάσι. Ο Καπίνο ήταν κάτω από τα δοκάρια, με τους Ελαμπντελαουί, Ρομαό, Ενγκελς και Φιγκέιρας να συμπληρώνουν την αμυντική γραμμή από δεξιά προς αριστερά. Στον άξονα έπαιξε ο Ζιλέ μαζί με τον Οφόε, στα πλάγια οι Καρσελά (δεξιά) με τον Μάριν (αριστερά), ενώ ο Φορτούνης κινήθηκε από τον μοναδικό προωθημένο, Τζούρτζεβιτς.\nΤο ρίσκο του Κοσοβάρου να παρατάξει τόσο επιθετική ενδεκάδα (με την ταυτόχρονη παρουσία Φορτούνη, Μάριν, Καρσελά και Οφόε) δεν βγήκε. Η αμυντική συμπεριφορά του Ολυμπιακού ήταν άθλια. Τόσο στις στημένες φάσεις (στο πρώτο γκολ) όσο και στις αντεπιθέσεις της Σπόρτινγκ, οι οποίες κυριολεκτικά τον… διέλυσαν! Ο Χάσι προσπάθησε να συμμαζέψει τα πράγματα με την αλλαγή του Φορτούνη από τον Ζντιέλαρ στο ημίχρονο και πράγματι η ομάδα του εμφανίστηκε πιο μαζεμένη αμυντικά στο δεύτερο 45λεπτο. Ο Εμενίκε που μπήκε αντί του Τζούρτζεβιτς ήταν σαφώς πιο δραστήριος, ενώ ο Πάρντο που πέρασε αντί του Καρσελά, πέτυχε αμφότερα τα γκολ της ομάδας.\nΜε 4-2-3-1 παρατάχθηκε επίσης η Σπόρτινγκ του Ζόζε Ζέσους. Τερματοφύλακας ο Πατρίσιο, με κεντρικό αμυντικό δίδυμο τους Κοάτες και Ματιέ, τον Πιτσίνι δεξιά και τον Τζόναθαν Σίλβα αριστερά. Στον άξονα ήταν ο Μπατάλια με τον Καρβάλιο και τον Φερνάντες μπροστά τους. Στην κορυφή της επίθεσης έπαιξε ο Ντουμπιά, με τον Μάρτινς στο δεξί «φτερό» και τον Ακούνια στο αριστερό.\nΉταν εμφανές ότι η Σπόρτινγκ είχε σκοπό να χτυπήσει στην κόντρα και τα κατάφερε άψογα. Με τους ταχύτατους Ντουμπιά, Μάρτινς και Φερνάντες να βγαίνουν με ταχύτητα στην αντεπίθεση, οι Πορτογάλοι εκμεταλλεύτηκαν τα τεράστια κενά του Ολυμπιακού και έκαναν… πάρτι!\nΟ Ολυμπιακός είχε μείνει πίσω στο σκορ ήδη από το 2’, με αποτέλεσμα να πάρει άμεσα την πρωτοβουλία των κινήσεων ψάχνοντας μια γρήγορη ισοφάριση. Ωστόσο, ενώ πίεζε, έκανε «δώρο» το δεύτερο γκολ. Στο 13’ οι Ερυθρόλευκοι επέστρεψαν πάρα πολύ αργά στην άμυνα μετά από δικό τους κόρνερ, ο Μάρτινς έφυγε ολομόναχος στην αντεπίθεση και πλάσαρε τον Καπίνο για το 2-0 από πολύ νωρίς. Το γκολ αυτό «έκοψε» τα πόδια των παικτών του Ολυμπιακού, που δεν μπόρεσαν να αντιδράσουν, παρά μόνο όταν ήταν πια πολύ αργά.\nΟ Ούγγρος διαιτητής, Βίκτορ Κασάι δεν αντιμετώπισε κανένα πρόβλημα σε ένα παιχνίδι χωρίς αμφισβητούμενες φάσεις.\nΗ Σπόρτινγκ έδειξε να είναι πολλές κλάσης πάνω από τον Ολυμπιακό και τον… καθάρισε με συνοπτικές διαδικασίες. Εκμεταλλευόμενοι την ποιότητα και την ταχύτητά των μεσοεπιθετικών τους, οι Πορτογάλοι πήραν μια πάρα πολύ εύκολη νίκη απέναντι στην ελληνική ομάδα που παρουσιάστηκε αδιάβαστη, προβλέψιμη επιθετικά και παντελώς ασύνδετη αμυντικά.\nΑν και ήταν μόλις η πρώτη αγωνιστική, το αποψινό παιχνίδι είχε τον χαρακτήρα τελικού για το ποιος θα πάρει προβάδισμα έστω για την 3η θέση που οδηγεί στο Γιουρόπα Λιγκ, με δεδομένο ότι στον όμιλο βρίσκονται τα μεγαθήρια Μπαρτσελόνα και Γιουβέντους. Ο Ολυμπιακός όχι μόνο έχασε, αλλά χάρισε και σημαντικό πλεονέκτημα στη Σπόρτινγκ σε περίπτωση ισοβαθμίας. Πλέον, οι Ερυθρόλευκοι ψάχνουν κάποια τεράστια υπέρβαση στα επόμενα ματς εάν θέλουν να έχουν ευρωπαϊκή συνέχεια.\nΟλυμπιακός (Μπέσνικ Χάσι): Καπίνο, Ελαμπντελαουί, Ένγκελς, Ρομαό, Φιγκέιρας, Ζιλέ, Οφόε, Φορτούνης (46’ Ζντιέλαρ), Μάριν, Καρσελά (77’ Πάρντο), Τζούρτζεβιτς (62’ Εμενίκε)\nΣπόρτιγνκ Λισαβόνας (Ζόρζε Ζέσους):Ρουί Πατρίσιο, Πιτσίνι, Κοάτες, Ματιέ, Τζόναθαν Σίλβα, Ζέλσον Μάρτινς (72’ Σέζαρ), Μπατάλια, Γουίλιαμ Καρβάλιο, Ακούνια, Μπρούνο Φερνάντες (87’ Ριστόφκσι), Ντουμπιά (63’ Ντοστ)


Και μη χειρότερα...: Ιανουαρίου 2012\nΔιαβάστε για τον βοσκό από την Κρήτη που ζει σε καλύβα και χρωστά πάνω από 10.000.000 ευρώ στο ελληνικό κράτος.\nΠοσοστά μόλις 7% συγκεντρώνει το ΠΑΣΟΚ, που καταποντίζεται στην 5η θέση. Διαβάστε αναλυτικά τα αποτελέσματα νέας δημοσκόπησης.\nΈνα απίστευτο λάθος έγινε σε εφημερίδα του εξωτερικού και κανείς δεν μπορεί αυτή τη φορά να κατηγορήσει τον »δαίμονα του τυπογραφείου»…\nΜια παλιά εκκλησία στο κέντρο του Νότιγχαμ συγκέντρωνε πλήθος κόσμου στη λειτουργία της Κυριακής, ενώ τώρα οι «πιστοί» συνωστίζονται στην είσοδο του πιο δημοφιλούς κλαμπ της πόλης!\nΈνας ευφυέστατος επιχειρηματίας αγόρασε τον ιστορικό καθεδρικό ναό που βλέπετε και τον μετέτρεψε σε ένα από τα πιο διάσημα και εντυπωσιακά μπαρ της πόλης.\nΒγήκαν μαχαίρια και πιστόλια σε καυγά της 1ης Γυμνασίου!\nΕντρομοι έτρεχαν οι 12χρονοι και 13χρονοι μαθητές να απομακρυνθούν από την τάξη τους, μέσα στην οποία έγινε η ένοπλη αντιπαράθεση.\nΔιαβάστε για το άσχημο παιχνίδι που έπαιξε η μοίρα στη Manal al Sherif .\nΔε χωρά ο νους τι έκανε ένας κανίβαλος στο θύμα του. Διαβάστε την συγκλονιστική κατάθεση του.\nΠρόκειται για έναν από τους μεγαλύτερους τεχνικούς των ημερών μας και οπωσδήποτε για έναν από τους κορυφαίους της ιστορίας του ποδοσφαίρου. Μέσα σε μια δεκαετία έχει κατακτήσει με τις Πόρτο, Τσέλσι, Ίντερ και Ρεάλ τα πάντα: πρωταθλήματα, Κύπελλα, ευρωπαϊκά τρόπαια, αλλά και αμέτρητες ατομικές διακρίσεις. Ο Ζοζέ Μουρίνιο όμως, πέρα από τις αδιαμφισβήτητες ικανότητές του στον πάγκο, είναι και μια «εκρηκτική» προσωπικότητα.\nΠως θα σας φαινόταν αν στη θέση του Robert Trujillo μπασίστας των Metallica ήταν ο Hulk Hogan;Και όμως, σύμφωνα με τον ίδιο, θα μπορούσε άνετα να είναι μέλος μίας από της μεγαλύτερης μπάντας στο κόσμο μιας και ήταν πολύ καλός φίλος με τον ηγέτη της, Lars Ulrich.\nΟ Τζόν Χίνκλεϊ που πυροβόλησε το 1981 τον Ρόναλντ Ρίγκαν μπορεί να είναι ακόμα επικίνδυνος.\nΤα ψέματα και η απομόνωση του άντρα που πυροβόλησε το 1981 τον τότε πρόεδρο τον ΗΠΑ Ρόναλντ Ρίγκαν "αυξάνουν τις πιθανότητες να αποτελεί ο ίδιος αυτός άντρας ένα νέο κίνδυνο", σε περίπτωση που απελευθερωθεί μετά 30 χρόνια, τόνισε ψυχίατρος ενώπιον δικαστηρίου.\nΆρρηκτα συνδεδεμένη είναι η διατροφική συμπεριφορά κυρίως των νέων, που περνούν πολλές ώρες σε καθημερινή βάση μπροστά από την οθόνη του υπολογιστή ή της τηλεόρασης.\nΔυόμιση μήνες βρίσκεται στη θέση του Πρωθυπουργού ο Λουκάς Παπαδήμος. Και το μόνο που έχει καταφέρει είναι να μας κάνει να λησμονούμε τον Γιωργάκη. Λέμε τώρα.\nΗ αποκάλυψη του Αντώνη Κανάκη για τον Κυριάκο Μητσοτάκη!\nΜία αποκάλυψη έκανε χθες το βράδυ ο Αντώνης Κανάκης μέσα από την εκπομπή «Ράδιο Αρβύλα»!\n«Το πιο σοβαρό ατύχημα που είχα στη ζωή μου, είναι πως είχα αγοράσει εν αγνοία μου –εκ των υστέρων το έμαθα- ένα αυτοκίνητο μεταχειρισμένο, το οποίο ήταν του Κυριάκου του Μητσοτάκη.\nΣτις 23 Ιανουαρίου 1957 η εταιρεία "Wham-O" λανσάρει στην αμερικανική αγορά το Φρίσμπι, όπως το γνωρίζουμε σήμερα. Δηλαδή, τον ελαφρύ πλαστικό ιπτάμενο δισκάκι, με τις αεροδυναμικές προδιαγραφές, το οποίο πετιέται στον αέρα από τον ένα παίκτη, με σκοπό να τον πιάσει ο άλλος με το ένα χέρι, προτού πέσει στο έδαφος.\nΚι όμως το ποπ κόρν δεν είναι εφεύρεση του σύγχρον ου κόσμου. Οι κάτοικοι του βόρειου Περού έτρωγαν ποπ-κορν χίλια χρόνια νωρίτερα απ' ό,τι θεωρείτο μέχρι σήμερα, σύμφωνα με μια νέα έρευνα.\nΕν μέσω κρίσης, οι μπόμπες στα μαγαζιά αυξάνονται. Μέχρι πότε όμως θα διαλύουμε το στομάχι μας;\nΉ αλλιώς, γιατί οι μεταλάδες χορεύουν τσιφτετέλι με τους brit ροκάδες και οι πιστοί της electro υποκλίνονται στο μεγαλείο του Κώστα Μπίγαλη. Και του Αντύπα. Και του Σάκη.\n"Χιροσίμα αγάπη μου"! 67 χρόνια μετά την βόμβα,δείτε πως είναι η πόλη!\nΟι φωτογραφίες είναι εντυπωσιακές. Και δείχνουν μία εντυπωσιακά φωτισμένη μεγαλούπολη.\nΔύσκολο να φανταστείς ότι αυτή η πόλη είναι η Χιροσίμα. Ποιος θα φανταζόταν ότι η πόλη που είχε γίνει ένας σωρός από ερείπια μετά τη ρίψη της ατομικής βόμβας θα γινόταν έτσι.\nΜια συγκλονιστική ιστορία ανθρώπων που κατάφεραν να επιζήσουν σε συνθήκες απάνθρωπες και επώδυνες, παίρνει «σάρκα και οστά» μέσα από την οθόνη του κινηματογράφου.\nΣτις 15 Ιανουαρίου 1993, πραγματοποιείται η πρεμιέρα της ταινίας «Αlive» του Φρανκ Μάρσαλ, μεταφέροντας στην οθόνη τις τραγικές συνέπειες του αεροπορικού δυστυχήματος που συνέβη τον Οκτώβριο του 1972 στις Ανδεις…\nΤο ερώτημα αν οι ένοικοι ή ιδιοκτήτες διαμερισμάτων πολυκατοικιών γύρω (και πλησίον) των ποδοσφαιρικών γηπέδων είναι προνομιούχοι ή τσαμπατζήδες δεν είναι εύκολο να απαντηθεί.\nΧωρά αρκετή συζήτηση, αν και το φυσιολογικό -τουλάχιστον προ κρίσης- είναι να πληρώσεις εισιτήριο, ακόμα και είσαι μία ανάσα από το γήπεδο.\nΧάρτινος ήρωας που «γεννήθηκε» στις 10 Ιανουαρίου 1929 από το πενάκι του βέλγου κομίστα Ζορζ Ρεμί (1907-1983), γνωστότερου ως Ερζέ. Οι πρώτες ιστορίες του δημοσιεύτηκαν στο νεανικό ένθετο της εφημερίδας των Βρυξελλών 20ος Αιώνας.\nΣτρος-Καν: "Δεν γνώριζα ότι ήταν ιερόδουλες, γιατί ήταν γυμνές"\nΔεν είχε καταλάβει ο Ντομινίκ Στρος-Καν ότι οι γυναίκες με τις οποίες κοιμόταν ήταν ιερόδουλες «επειδή ήταν όλες τους γυμνές». Αυτό υποστήριξε ο δικηγόρος του πρώην επικεφαλής του ΔΝΤ σε μια προσπάθεια να εξηγήσει τις δραστηριότητες του πελάτη του στα πάρτι ανταλλαγής συντρόφων στα οποία σύχναζε.


Άνδρας έπεσε από τον 2ο όροφο (βίντεο) | Magnesia.TV\nΑρχική Ειδήσεις Ελλάδα Άνδρας έπεσε από τον 2ο όροφο (βίντεο)\nΔημοσιεύθηκε 23/09/2021 17:57\nΑπό τον δεύτερο όροφο πολυκατοικίας στο κενό βρέθηκε ένας άνδρας στη Θεσσαλονίκη. Διακομίστηκε με ασθενοφόρο στο νοσοκομείο Παπαγεωργίου της συμπρωτεύουσας.\nΣύμφωνα με πληροφορίες, ο άνδρας άνω των 60 ετών υπέστη κρανιοεγκεφαλικές κακώσεις από την πτώση του από μπαλκόνι του δευτέρου ορόφου πολυκατοικίας της περιοχής Χαριλάου στη Θεσσαλονίκη.\nΠαραλήφθηκε από ασθενοφόρο του ΕΚΑΒ σε σοβαρή κατάσταση και μεταφέρθηκε στο νοσοκομείο Παπαγεωργίου της πόλης.\nΔείτε βίντεο του GRTimes.gr από το σημείο:\nΕπιτόπου έσπευσαν δυνάμεις της ΕΛΑΣ, οι οποίες διερευνούν όλα τα ενδεχόμενα. Κατά πληροφορίες, μέχρι στιγμής, δεν προκύπτουν ενδείξεις εγκληματικής ενέργειας.\nΠροηγούμενο άρθροΔείτε πόσα νέα κρούσματα εντοπίστηκαν στη Μαγνησία\nΕπόμενο άρθροTech Podcast: Buy&Try, Sir Clive Sinclair, Surface Event, Windows 11 [S02E02 – 23/09/2021]\nTo Twitch δοκιμάζει ένα νέο rewind button για τα livestreams\nNetflix Νοέμβριος 2021: Όλες οι νέες κυκλοφορίες, ταινίες, σειρές στην Ελλάδα


Filmbaker: All About Cinema: 54ο ΦΚΘ: 10 Προτάσεις στα "Τυφλά"\n54ο ΦΚΘ: 10 Προτάσεις στα "Τυφλά"\nΤο 54ο Φεστιβάλ Κινηματογράφου Θεσσαλονίκης ανοίγει τις πύλες του την 1η Νοεμβρίου. Με το βλέμμα στραμμένο προς τους νέους δημιουργούς και τον ανεξάρτητο κινηματογράφο, το φεστιβάλ δείχνει να έχει ξεπεράσει οριστικά τις παιδικές ασθένειες προηγούμενων χρόνων. Για δέκα μέρες το Ολύμπιον και οι εγκαταστάσεις στο λιμάνι θα είναι το κέντρο του ενδιαφέροντος των κινηματογραφόφιλων. Διεθνές Διαγωνιστικό, Ανοιχτοί Ορίζοντες, Ματιές στα Βαλκάνια, Ελληνικές Ταινίες, αφιερώματα στο νέο αργεντίνικο σινεμά, την Claire Simon και στον Alain Guiraudie, προβολή των τριών υποψήφιων ταινιών για το βραβείο Lux του Ευρωπαϊκού Κοινοβουλίου, Νεανική Οθόνη, ταινίες για παιδιά, πάρτι, συναυλίες και ποικιλία εκδηλώσεων συνθέτουν το πρόγραμμα του Φεστιβάλ σε αδρές γραμμές. Ακολουθούν κάποιες ενδεικτικές προτάσεις “στα τυφλά” από τα περισσότερα τμήματα του Φεστιβάλ για μυημένους και μη, ενώ ελπίζω να υπάρχει χρόνος και διάθεση (…) στη συνέχεια, για καθημερινή ενημέρωση για τα δρώμενα. Καλή διασκέδαση…\nOnly Lovers Left Alive/Μόνο οι Εραστές Μένουν Ζωντανοί (2013) του Jim Jarmusch. Η νέα ταινία του Jim Jarmusch που εντυπωσίασε στο τελευταίο φεστιβάλ των Καννών, θα προβληθεί μετά την τελετή έναρξης (ας ελπίσουμε να είναι μικρής διάρκειας…), παρουσία του σκηνοθέτη. Η ιστορία δυο βαμπίρ που διασχίζουν το χώρο και το χρόνο από την Ταγγέρη ως το Ντιτρόιτ, σε έναν κόσμο που καταρρέει, με μοναδικό όπλο τον αιώνιο έρωτα τους.\n1/11 ΟΛΥΜΠΙΟΝ 20:30 (Τελετή έναρξης), 2/11 ΟΛΥΜΠΙΟΝ 20:00\nNebraska (2013) του Alexander Payne. Ο “Αμερικανός” φίλος του Φεστιβάλ επιστρέφει στη Θεσσαλονίκη ως πρόεδρος της κριτικής επιτροπής και ταυτόχρονα παρουσιάζει τη νέα του ταινία, ένα συγκινητικό οδοιπορικό ενός ηλικιωμένου που προσπαθεί να φτάσει στη γενέτειρα του Νεμπράσκα, για να εισπράξει ένα τζακ-ποτ που νομίζει ότι έχει κερδίσει. Βραβείο Α’ ανδρικού ρόλου στις Κάννες για τον Bruce Dern.\n9/11 ΟΛΥΜΠΙΟΝ 21:00 (Τελετή λήξης), 10/11 ΟΛΥΜΠΙΟΝ 17:30\nThe Selfish Giant/Ο Εγωιστής Γίγαντας (2013) της Clio Barnard. Σύμφωνα με τις φήμες που τη συνοδεύουν, η ταινία αποτελεί ένα από τα πιο εντυπωσιακά σκηνοθετικά ντεμπούτα των τελευταίων χρόνων. Ένα σύγχρονο παραμύθι για τη σχέση δύο απόβλητων 13χρονων εφήβων με έναν εγωιστή γίγαντα. Μια από τις 3 ταινίες που θα προβληθούν στο Φεστιβάλ και είναι υποψήφιες για το Βραβείο Lux του Ευρωπαϊκού Κοινοβουλίου.\n5/11 ΟΛΥΜΠΙΟΝ 23:15\nLa Vénus à la Fourrure/Η Αφροδίτη με τη Γούνα (2013) του Roman Polanski. Η τελευταία ταινία του εμβληματικού δημιουργού έρχεται κι αυτή από τις Κάννες. Βασισμένη στο ομότιτλο θεατρικό έργο, που με τη σειρά του αποτελεί μεταφορά του βιβλίου του Leopold von Sacher-Masoch που εισήγαγε τον όρο μαζοχισμός, αναφέρεται στην προσπάθεια μιας ηθοποιού, να πείσει το σκηνοθέτη μιας παράστασης ότι είναι κατάλληλη για το ρόλο. Με την Emmanuelle Seigner και τον Mathieu Amalric.\n7/11 ΟΛΥΜΠΙΟΝ 20:30\nSen Aydinlatirsin Geceyi/Φωτίζεις τη Νύχτα (2013) του Onur Ünlü. Ταινία που εντυπωσίασε στο φετινό φεστιβάλ της Κωνσταντινούπολης, κατακτώντας όλα τα σημαντικά βραβεία. Αρνούμενος κάθε ρεαλισμό στην αφήγηση και ισορροπώντας μεταξύ πραγματικού και φανταστικού, ο σκηνοθέτης διηγείται την ιστορία κάποιων καθημερινών ανθρώπων που ζουν σε μια πόλη με εξαιρετικές ικανότητες…\n6/11 ΣΤΑΥΡΟΣ ΤΟΡΝΕΣ 20:30, 8/11 ΣΤΑΥΡΟΣ ΤΟΡΝΕΣ 20:30\nMiss Violence (2013) του Αλέξανδρου Αβρανά. Πολυβραβευμένη στο φετινό φεστιβάλ της Βενετίας (Βραβείο Α’ Ανδρικού Ρόλου, Αργυρό Λιοντάρι Καλύτερης Σκηνοθεσίας), αλλά ταυτόχρονα μια ταινία που δίχασε ήδη κοινό και κριτικούς. Η αυτοκτονία ενός 11χρονου κοριτσιού τη μέρα των γενεθλίων της πυροδοτεί αλυσιδωτές εξελίξεις στο μικρόκοσμο μιας οικογένειας. Ένα ακόμα δείγμα του νέου ρεύματος του Ελληνικού κινηματογράφου.\n3/11 ΟΛΥΜΠΙΟΝ 20:30, 4/11 ΤΩΝΙΑ ΜΑΡΚΕΤΑΚΗ 22:00\nA Nagy Füzet/Το Μεγάλο Τετράδιο (2013) του János Szász. Ο Ούγγρος σκηνοθέτης του εντυπωσιακού Witman fiúk/Τα αδέρφια Βίτμαν (1997) και του Woyzeck (1994) επιστρέφει μετά από πολύχρονη απουσία. Δύο 13χρονα δίδυμα αδέρφια αναγκάζονται να μείνουν στη φάρμα της γιαγιάς τους λίγο πριν από το τέλος του Β’ Παγκοσμίου πολέμου και προσπαθούν να συμβιβαστούν με τις σκληρές συνθήκες που αντιμετωπίζουν.\n6/11 ΟΛΥΜΠΙΟΝ 20:30, 7/11 ΤΩΝΙΑ ΜΑΡΚΕΤΑΚΗ 17:15\nGare du Nord (2012) της Claire Simon. Η πιο πρόσφατη ταινία της Γαλλίδας Claire Simon, στην οποία το Φεστιβάλ Κινηματογράφου κάνει ένα μικρό αφιέρωμα. Ισορροπώντας ανάμεσα στη μυθοπλασία και το ντοκιμαντέρ, η Simon περιγράφει τις ιστορίες τεσσάρων ανθρώπων που διασταυρώνονται στον περίφημο σιδηροδρομικό σταθμό του Παρισιού, ένα σταυροδρόμι από το οποίο όλοι βιάζονται να προσπεράσουν.\n8/11 ΟΛΥΜΠΙΟΝ 20:15, 9/11 ΤΖΟΝ ΚΑΣΣΑΒΕΤΗΣ 17:15\nL’ Inconnu du Lac/Ο Άγνωστος της Λίμνης (2013) του Alain Guiraudie. Στα πλαίσια του αφιερώματος του Φεστιβάλ στον Alain Guiraudie, προβάλλεται η τελευταία του ταινία, που βραβεύτηκε στο τμήμα “Ένα κάποιο βλέμμα” του φεστιβάλ των Καννών. Ο Guiraudie ξεφεύγοντας από τα κλισέ της gay-queer θεματολογίας, κινείται στις ταινίες του ανάμεσα στο πραγματικό και το φανταστικό με μια ιδιαίτερη ματιά, εδώ υπό τον μανδύα ενός αστυνομικού θρίλερ.\n8/11 ΟΛΥΜΠΙΟΝ 23:00, 9/11 ΤΖΟΝ ΚΑΣΣΑΒΕΤΗΣ 22:15\nSoshite Chichi ni Naru/Πατέρας και Γιος (2013) του Hirokazu Koreeda. Η νέα ταινία του Ιάπωνα σκηνοθέτη, το έργο του οποίου παρακολουθεί -όχι άδικα- συστηματικά το Φεστιβάλ, αφορά τις συγκλονιστικές αλλαγές που φέρνει στη ζωή ενός πατέρα η αποκάλυψη ότι ο 6χρονος γιος του δεν είναι βιολογικό του παιδί, λόγω ενός λάθους του μαιευτηρίου όπου γεννήθηκε.\n2/11 ΤΖΟΝ ΚΑΣΣΑΒΕΤΗΣ 19:45, 4/11 ΤΖΟΝ ΚΑΣΣΑΒΕΤΗΣ 22:15\nΦυσικά για τους ριψοκίνδυνους υπάρχουν πάντα και οι ταινίες του Διεθνούς Διαγωνιστικού τμήματος (που υποχρεωτικά είναι πρώτες ή δεύτερες ταινίες των σκηνοθετών τους), ορισμένες από τις οποίες δείχνουν πολύ ενδιαφέρουσες. Ακόμα ας σημειωθεί το αφιέρωμα του τμήματος "Ματιές στα Βαλκάνια" με 17 αντιπροσωπευτικές ταινίες που προβλήθηκαν στη Θεσσαλονίκη την τελευταία 20ετία, καθώς και η προβολή και των δέκα επεισοδίων του αριστουργηματικού Δεκάλογου του Krzysztof Kieslowski.\nΓια να ενημερωθείτε διεξοδικά για το πρόγραμμα και τις εκδηλώσεις του 54ου Φεστιβάλ, μπορείτε να επισκεφτείτε το επίσημο site του www.filmfestival.gr\nΑναρτήθηκε από Vangelis Kotsopoulos στις 9:09 μ.μ.\nΤαξίδια με Τρένα


Γιαννόπουλος: «Θα τα δώσουμε όλα μέχρι τέλους» | Onsports.gr\nhome ΧάντμπολΑ1 ΑνδρώνΓιαννόπουλος: «Θα τα δώσουμε όλα μέχρι τέλους» Κοινοποιήστε\nΓιαννόπουλος: «Θα τα δώσουμε όλα μέχρι τέλους»\tΣυντάκτης: Onsports Team\nΔημοσίευση: Δευτέρα, 16 Απριλίου 2012 16.23\nΟ Κώστας Γιαννόπουλος εκτιμά πως η ομάδα χάντμπολ της ΑΕΚ θα παλέψει για να μειώσει τη διαφορά από τον Διομήδη στο πρωτάθλημα.\tΜε δηλώσεις του στην «Κιτρινόμαυρη Ώρα των Εργαζομένων» ο Κώστας Γιαννόπουλος εξηγεί πως μπορεί να γίνει αυτό.«Βάση προγράμματος πιστεύω πως δύσκολα θα χάσει ο Διομήδης κάποιους βαθμούς στα δύο τελευταία ματς, καθώς έχει δείξει μια σταθερότητα. Όμως στα πλέι οφ όλα θα είναι διαφορετικά. Εμείς θέλουμε να πάρουμε το απόλυτο σε όλα τα υπόλοιπα ματς, ώστε να εκμεταλλευτούμε κάθε... στραβοπάτημα. Δεν υπάρχει στο μυαλό μας κάτι άλλο πέρα από τη νίκη σε κάθε ματς. Θέλουμε το απόλυτο. Θα τα δώσουμε όλα μέχρι τέλους». Αναλυτικά οι δηλώσεις του:\n-Το τελευταίο διάστημα πραγματοποιείτε μια «μίνι» προετοιμασία, ποια στοιχεία προσπαθείτε να βελτιώσετε στο παιχνίδι σας και πόσο βελτιωμένη μπορούμε να περιμένουμε την ομάδα;\n«Φυσικά, όποτε μπορούσαμε σαν ομάδα βρεθήκαμε και στην κερκίδα. Ειδικά σε κάποια ντέρμπι όπως με τον Ολυμπιακό που διεξήχθησαν Δευτέρα. Αν δεν είχαμε και εμείς αρκετές αγωνιστικές υποχρεώσεις θα πηγαίναμε σε όλα τα ματς. Άλλωστε η ΑΕΚ αποτελεί μια οικογένεια. Πιστεύω πως έχουν πολύ καλή ομάδα και τους αξίζουν συγχαρητήρια για την πορεία τους. Χωρίς να είμαι ειδικός, πιστεύω έγιναν και πολύ καλές κινήσεις όσον αφορά τις ξένες παίκτριες».\tΚατηγορία: Χάντμπολ Α1 Ανδρών\nTags: Γιαννόπουλος Κώστας


Tennis man - μεγάλη ποικιλία σε Tennis - Δωρεάν Αποστολή στο Spartoo.gr !\nΤο ανδρικό σπορ παπούτσι δεν έχει μυστικά για το Spartoo.gr\nΓια να ανταποκριθεί στις ανάγκες για παπούτσι tennis men, το Spartoo μεγάλωσε τη συλλογή του σε αθλητικά παπούτσια. Ψάχνετε ένα ανδρικό παπούτσι ελαφρύ; Δείτε τα παπούτσια tennis. Αυτά ταbaskets σας προσφέρουν ταχύτητα.\nΣυνδυάστε σχέδιο και λειτουργικότητα με τα παπούτσια tennis\nΜόδα, ελαφρύ και ανθεκτικό, τοπαπούτσι tennis έχει πολλά ατού. Σε όποιο είδος εδάφους κι αν παίζετε, μπορείτε να βρείτε τα παπούτσια tennis που ανταποκρίνονται στις ανάγκες σας για καλύτερη απόδοση. Προτείνουμε πολλά ζευγάρια σε παπούτσια multisport και running.\nΠαραγγείλετε τα παπούτσια σας από το Spartoo : ηγετική θέση στη πώληση ανδρικών παπουτσιών στην Ευρώπη\nΕιδικός εδώ και π[ολλά χρόνια στο παπούτσι μόδας και σπορ, το Spartoo έχει ηγετική θέση στην αγορά. Επωφεληθείτε από τις εκπτώσεις και τη δωρεάν αποστολή στα παπούτσια tennis της Nike, Asics ή Adidas.


Ψηφίστηκε ο προϋπολογισμός του Δήμου Τήνου - Τήνος Today\nΨηφίστηκε ο προϋπολογισμός του Δήμου Τήνου\nΠραγματοποιήθηκαν χθες, Παρασκευή, 19 Ιανουαρίου οι δύο συνεδριάσεις του Δημοτικού Συμβουλίου Τήνου όπως αυτές ήταν προγραμματισμένες για τις 18.00 και 19.30 το απόγευμα.\nΗ πρώτη συνεδρίαση αφορούσε σε διάφορα θέματα όπως συγκροτήσεις επιτροπών. Ανάμεσα στο θέματα που ξεχώρισαν από την πρώτη συνεδρίαση ήταν η έγκριση σχεδίου για την εκτέλεση του έργου «Εργασίες επισκευής βελτίωσης και συμμόρφωσης σύμφωνα με τα πρότυπα συστήματα πιστοποίησης παιδικής χαράς Λιμένα Τήνου.\nΗ δεύτερη συνεδρίαση που διήρκεσε περισσότερη ώρα αφορούσε την έγκριση προϋπολογισμού εσόδων και εξόδων και Ολοκληρωμένου Πλαισίου Δράσης του Δήμου Τήνου, οικονομικού έτους 2018. Όπως ήταν αναμενόμενο ο προϋπολογισμός πέρασε κατά πλειοψηφία με την αντιπολίτευση να τον καταψηφίζει και την ελάσσονα μειοψηφία να πράττει το ίδιο.\nΑπό την πλευρά του ο δήμαρχος Τήνου, ζήτησε από την αντιπολίτευση και ελάσσων μειοψηφία αν έχουν κάποια ρεαλιστική πρόταση για έργα και μελέτες να την καταθέσουν στο δήμο Τήνου για εξέταση και να μην πραγματοποιούν «άγονη» αντιπολίτευση. Επίσης ανέφερε, πως ο πραγματικός προϋπολογισμός θα εμφανιστεί μετά την πρώτη αναμόρφωση.\nΟ επικεφαλής της μειοψηφίας, κος Παναγιώτης Κροντηράς ανέφερε πως βλέπουμε ένα δήμο που στα έσοδα πάει πολύ ικανοποιητικά και φαίνεται ότι οι δημότες μας πληρώνουν. Αντιθέτως στα έξοδα βλέπουμε πως ο δήμος δεν παράγει έργο. Ο κος Γιάννης Βιδάλης από την ελάσσονα μειοψηφία τόνισε ότι έχουμε έναν διεκπεραιωτικό προϋπολογισμό και γι αυτό λόγο δεν θα τον ψηφίσουμε.\nΝα τονίσουμε ότι εντός των ημερών θα αναρτηθεί όλη η συζήτηση για τον προϋπολογισμό σε βίντεο.


Συλλήψεις για άλλες τρεις χασισοφυτείες στην Κρήτη\n23/06/2019, 18:39 1\nΗ επιχείρηση ολοκληρώθηκε το μεσημέρι του Σαββάτου\nΔεν προλαβαίνουν να μετρούν… χασισοφυτείες οι αστυνομικές υπηρεσίες της Κρήτης, καθώς ξεφυτρώνουν η μια μετά την άλλη! Άλλες τρεις εντοπίστηκαν σε περιοχές του Ηρακλείου, αλλά οι καλλιεργητές συνελήφθησαν στο πλαίσιο επιχείρησης της Δίωξης Ναρκωτικών Ηρακλείου και Ρεθύμνου μαζί με το Τμήμα Ειδικών Αποστολών, την Ο.Π.Κ.Ε. και τα Τ.Α.Ε..\nΟι τρείς φυτείες που αποτελούνταν από συνολικά 133 δενδρύλλια κάνναβης ύψους μεγαλύτερου των δυο μέτρων, βρέθηκαν κατά την διάρκεια συντονισμένης εξερεύνησης στην ενδοχώρα του Ηρακλείου. Τα χασισόδεντρα ξεριζώθηκαν και κατασχέθηκαν και αμέσως ξεκίνησε έρευνα για τον εντοπισμό των καλλιεργητών, που ήταν δυο Έλληνες ηλικίας 44 και 29 χρόνων.\nΗ επιχείρηση ολοκληρώθηκε το μεσημέρι του Σαββάτου με έρευνες στα σπίτια του 44χρονου στο Ηράκλειο και σε περιοχή του Δήμου Μυλοποτάμου, όπου κατασχέθηκαν άλλα τρία δενδρύλλια κάνναβης ύψους 30 εκατοστών και φυσίγγια, ενώ και στην κατοικία του 44χρονου στο Ρέθυμνο βρέθηκαν αποξηραμένα τμήματα δενδρυλλίων κάνναβης μέσα σε ειδικά διαμορφωμένους χώρους. Σε βάρος των δύο συλληφθέντων σχηματίστηκε δικογραφία για καλλιέργεια ναρκωτικών και παραπέμφθηκαν στον εισαγγελέα Πλημμελειοδικών Ηρακλείου.\nΑφηστε και καμια φυτεια\nερχεται χειμωνας ....


A.Μαρίνος : Να αποζημιωθούν οι κτηνοτρόφοι για τον καταρροϊκό πυρετό στα αιγοπρόβατα - Ηλεία Οικονομία\nA.Μαρίνος : Να αποζημιωθούν οι κτηνοτρόφοι για τον καταρροϊκό πυρετό στα αιγοπρόβατα\nΕρώτηση κατέθεσε ο Βουλευτής Ηλείας κ. Μαρίνος προς τον Υπουργό Αγροτικής Ανάπτυξης και Τροφίμων σχετικά με τον καταρροϊκό που έχει πλήξει αιγοπρόβατα και την οποία συνυπέγραψε με άλλους βουλευτές της Ν.Δ. Μεταξύ άλλων τονίζεται ότι “τις τελευταίες εβδομάδες ο καταρροϊκός πυρετός έχει πλήξει αιγοπρόβατα, ιδιαίτερα στην περιφέρεια Πελοποννήσου. Σύμφωνα με τα στοιχεία που είχε συγκεντρώσει προ ημερών η αρμόδια περιφερειακή υπηρεσία, έχουν ήδη διαπιστωθεί μολύνσεις σε αρκετά κοπάδια, ενώ πολλά περιστατικά βρίσκονται υπό διερεύνηση με ορατό τον κίνδυνο για περαιτέρω εξάπλωση της νόσου. Ο συντονισμός όλων των εμπλεκομένων υπηρεσιών σε όλη τη χώρα είναι επιβεβλημένη, καθότι τα έντομα που μεταδίδουν τη νόσο μπορούν να μετακινηθούν με τη βοήθεια των καιρικών συνθηκών κατά εκατοντάδες χιλιόμετρα. Ήδη κοπάδια της Πελοποννήσου βρίσκονται σε καραντίνα.\nΑυτό, σε συνδυασμό με τη μείωση των παραγωγικών δυνατοτήτων των ζώων που έχουν προσβληθεί από τη νόσο, αλλά και με τις μακροπρόθεσμες επιπτώσεις της ασθένειας, σημαίνει τεράστιες απώλειες στο εισόδημα των κτηνοτρόφων. Το πρόβλημα είναι πολύ σοβαρό για την ποιμενική κτηνοτροφία, αφού τα ζώα που δεν σταβλίζονται απειλούνται πολύ περισσότερο σε σχέση με ζώα που ζουν σε κλειστές εγκαταστάσεις. Δυστυχώς, δεν υπάρχει αποτελεσματική θεραπεία για τα κοπάδια που έχουν προσβληθεί από την ασθένεια. Η αρωγή επομένως που πρέπει να δοθεί στους κτηνοτρόφους αφορά αφενός την πρόληψη και αφετέρου τη διευκόλυνση και την ανακούφισή τους από τα επιπλέον κόστη που προκαλεί ο καταρροϊκός πυρετός. Σε ό,τι αφορά την πρόληψη, η εφαρμογή ψεκασμών, η δωρεάν παροχή εντομοκτόνων και εντομοαπωθητικών φαρμάκων στους κτηνοτρόφους, ο υγειονομικός έλεγχος κοπαδιών που μετακινούνται και ο κτηνιατρικός έλεγχος των κοπαδιών είναι βήματα που πρέπει να γίνουν άμεσα.\nΣε ό,τι αφορά τη διευκόλυνση και την ανακούφιση των παραγωγών, πρέπει κατ’ αρχήν να υπάρξει μέριμνα για τη χορήγηση δωρεάν ζωοτροφών σε κτηνοτρόφους τα κοπάδια των οποίων έχουν μπει σε καραντίνα και δεν μπορούν να βοσκήσουν. Και βεβαίως, πρέπει άμεσα ο ΕΛΓΑ να εξετάσει πώς θα αποζημιώσει τους παραγωγούς, διότι οι επιπτώσεις είναι και βραχυπρόθεσμες και μακροπρόθεσμες. Η νόσος, εκτός βεβαίως από τον θάνατο των ζώων, προκαλεί μειωμένη παραγωγή, αλλά και αποβολές σε ζώα που κυοφορούν, πράγμα που σημαίνει ακόμα μεγαλύτερες απώλειες και σε ζωικό κεφάλαιο και σε παραγωγή. Η επιδημία καταρροϊκού πυρετού πρέπει να ελεγχθεί άμεσα και επειδή οι κτηνοτρόφοι μας δεν διαθέτουν κανένα οικονομικό μέσο για να ανταποκριθούν σε τέτοιες καταστροφές χωρίς την αρωγή της πολιτείας”.\nΤέλος ερωτάται ο αρμόδιος Υπουργός τι προληπτικά μέτρα έχουν ληφθεί για τον έλεγχο και τον περιορισμό της νόσου, ιδιαίτερα αναφορικά με τους προληπτικούς ψεκασμούς με εντομοκτόνα και με τον υγειονομικό, κτηνιατρικό έλεγχο κοπαδιών που μετακινούνται, εάν προτίθεται να διαθέσει δωρεάν φάρμακα στους κτηνοτρόφους για τον προληπτικό ψεκασμό ζώων και εγκαταστάσεων, κτηνιάτρους για τον έλεγχο των κοπαδιών τους, καθώς και ζωοτροφές σε παραγωγούς τα κοπάδια των οποίων είναι σε καραντίνα, και σε τι ενέργειες θα προβεί το Υπουργείο, προκειμένου να αποζημιωθούν οι πληγέντες παραγωγοί για την απώλεια του ζωικού κεφαλαίου, τη μειωμένη παραγωγή, καθώς και για τις μακροπρόθεσμες συνέπειες στο εισόδημά τους


yaoi φύλο Hentai πορνογραφικά βίντεο [Ετικέτα] - XAnimu.com\nyaoi φύλο Hentai Φύλο\n88621\t82% 01:55\n75273\t87% 01:14\n20430\t84% 02:06\nΨάχνετε για hentai yaoi βίντεο σεξ; Χιλιάδες φοβερό yaoi Τα σεξ πορνό κλιπ είναι σε αυτήν την κατηγορία και σε υψηλή ποιότητα! XAnimu - hentai και gaming porn tube - είναι γεμάτο πορνό βίντεο με ετικέτες yaoi σεξ και προσθέτουμε καινούργια κάθε μέρα. Αυτό σημαίνει ότι μπορείτε να επισκεφθείτε το XAnimu ανά πάσα στιγμή για τη δόση σας hentai yaoi σεξ πορνό. Αποφασίσαμε να είμαστε νούμερο ένα πηγή για hentai πορνό με ειδικότητα στα παιχνίδια πορνό βίντεο. Και κάνουμε το καλύτερό μας για να καλύψουμε κάθε γνωστό hentai πορνογραφία. Και γι 'αυτό εργαζόμαστε σκληρά για να το διατηρήσουμε yaoi Το τμήμα σεξ ενημερώθηκε με όλα τα καλύτερα βίντεο που μπορείτε να βρείτε στο διαδίκτυο. Αν θέλετε και φρέσκα και γνωστά yaoi βίντεο σεξείσαι στο σωστό μέρος.


Νεράιδες: οι μυστηριώδης κάτοικοι της κάτω γης Νεράιδες: οι μυστηριώδης κάτοικοι της κάτω γης | Epirusblog.gr | Ιωάννινα Ήπειρος Ελλάδα\nΠολλοί, και κυρίως τα μικρά παιδιά, πιστεύουν με τη ματιά της αθωότητας τους στις Νεράιδες, τα μικροσκοπικά εκείνα πλάσματα, που φτερουγίζουν με φανταχτερά φτερά και κουνώντας ένα μαγικό ραβδάκι.\nΌμως η πραγματικότητα σχετικά με τις Νεράιδες δεν μοιάζει τόσο όπως με τις Νεραϊδονονές της Ωραίας Κοιμωμένης ή την γνωστή Τίνκερμπελ του Πήτερ Παν.\nΟι Νεράιδες είναι μαγικά ενισχυμένα πλάσματα, τα οποία κατοικούν σε δικό τους Πεδίο, ανάμεσα στο Γήινο και στα Ουράνια Πεδία. Η αγγλική λέξη “fairy” προέρχεται από την λατινική “fata” που σημαίνει “Μοίρα”, η οποία λέξη με τη σειρά της αναφέρεται στις μυθικές 3 Μοίρες.\nΤις τρεις γυναίκες που γνέθουν και κόβουν με το χρυσό ψαλίδι το Νήμα της Ζωής των Θνητών και των Θεών.\nΟ ορισμός αυτός λανθασμένα χρησιμοποιήθηκε τη περίοδο του Μεσαίωνα για να περιγράψουν τις γυναίκες που κατείχαν μαγικές δυνάμεις. Αρχικά, η λέξη είχε την σημασία της “γητευτικής κατάστασης”.\nΣύμφωνα με την Λαογραφία και την Παράδοση, στις Νεράιδες δεν αρέσει να τις αποκαλούν “Fairies” και για το λόγο αυτό χρησιμοποιούν για να ονομαστούν, ορισμούς όπως “Καλοί Γείτονες”, “Άνθρωποι της Ειρήνης”, “οι Άγνωστοι”, “Η Αυλή των Σίλι (“Seely” σημαίνει “Ευλογημένοι”)” και άλλα παρόμοια. Συχνά αποκαλούνται και ως “Μικροί Άνθρωποι”.\nΗ πίστη στις Νεράιδες είναι παγκόσμια, και παρά τις παραλλαγές που συναντά κανείς, είναι εντυπωσιακά παρόμοιες μεταξύ τους. Είναι γνωστό πως η παράδοση τους μπορεί να βρεθεί στα πέρατα του κόσμου, αλλά είναι ιδιαίτερα σημαντική και ισχυρή στις Βρετανικές Νήσους και στη Ευρώπη.\nΗ παράδοση τους είναι αρχαιότερη από τον Χριστιανισμό, αλλά προς έκπληξη για μερικούς, έχει αποκτήσει κάποια από τα χριστιανικά στοιχεία. Μερικά από αυτά είναι τα εξής:\nΚατά πάσα πιθανότητα, στα πέρατα του κόσμου δεν υπάρχει καμία αναφορά στη καταγωγή τους ή έστω κάποια ακριβής εξήγηση για τις Νεράιδες.\nΟρισμένες μπορεί να είναι πνεύματα της Φύσης ή Στοιχεία, άλλα να ανήκουν στο Πεδίο των υπερφυσικών δυνάμεων, άλλες να είναι συνδεδεμένες με τη γη των νεκρών, ενώ άλλες να έχουν μια απόμακρη επαφή με τους ανθρώπους.\nΣύγχρονες δημοφιλής δυτικές πεποιθήσεις σχετικά με τους Αγγέλους, συνδέουν τις Νεράιδες με τις αγγελικές δυνάμεις ως κατώτερη τάξη αγγελικών πλασμάτων.\nΑυτό σύμφωνα με την ιδέα που θέλει το κάθε τι στη Φύση να έχει το δικό του Καθοδηγητή Άγγελο.\nΣτην Λαϊκή Παράδοση ωστόσο, οι Νεράιδες δεν είναι είδος ουράνιων Αγγέλων αλλά μια ξεχωριστή τάξη πλασμάτων που υπάρχουν ανάμεσα στο Πεδίο των Ανθρώπων και το Πεδίο των Πνευμάτων.\nΕίναι πιο δεμένα και πιο συνδεδεμένα με τις ανάγκες της Γης απ’ ότι οι Άγγελοι, οι Ημίθεοι και οι Θεοί\nΟι Νεράιδες έχουν συγκριθεί και με τις εμφανίσεις εξωγήινων. Πολλές περιγραφές φέρουν ομοιότητες με παλιότερες περιγραφές των Νεράιδων.\nΟ γνωστός Ζακίς Φαμπρίς Βαλέ (Γάλλος επιστήμονας πληροφορικής, συγγραφέας, πρώην αστρονόμος και ειδικός UFO) έκανε αδιάσειστες συγκρίσεις ανάμεσα σε ΕΤ και Νεράιδες, Ξωτικά και Δαίμονες και έδωσε έμφαση στην ομοιότητα μεταξύ των ΕΤ και την Κέλτικη Παράδοση πάνω στην πίστη των Νεράιδων.\nΥποστηρικτές αυτής της πεποίθησης διαφωνούν ότι οι ΕΤ είναι μια σύγχρονη και μοντέρνα εξήγηση για τις συναντήσεις με ορισμένα είδη από αλλόκοσμα πλάσματα.\nΌπως “διδάσκει” η Disney, οι Νεράιδες έχουν πολλά ονόματα και πολλές περιγραφές. Είναι συνήθως, εάν όχι πάντα, αόρατες στο ανθρώπινο μάτι, εκτός από τους ανθρώπους που είναι ευλογημένοι με την Ενόραση.\nΕίναι ασύλληπτες, και πολλές προτιμούν να μένουν κρυφές για τον εαυτό τους. Μπορούν όμως, εάν το επιθυμήσουν, να γίνουν ορατές στους ανθρώπους.\nΗ καλύτερη ώρα για κάτι τέτοιο είναι τη χαραυγή. Ορισμένες είναι μικροκαμωμένες, σχεδόν μικροσκοπικές, ενώ άλλες είναι τεράστιες, μεγαλύτερες ακόμα και από τους ανθρώπους. Ορισμένες φέρουν ανθρώπινα χαρακτηριστικά, ενώ άλλες είναι πιο πνευματικές σε εμφάνιση, με φτερά στη πλάτη τους.\nΟ Ουίλιαμ Μπάτλερ Γέιτς (κορυφαίος αγγλόφωνος Ιρλανδός συγγραφέας και ποιητής) είχε πει για τις Νεράιδες: “Μην θεωρείς πως οι Νεράιδες είναι πάντα μικροσκοπικές. Τα πάντα είναι απρόβλεπτα σχετικά με αυτές, ακόμα και το μέγεθος. Μπορούν να πάρουν ότι μέγεθος θέλουν και επιθυμούν”.\nΚάποιες είναι αμφιλεγόμενες ηθικά, ενώ άλλες είναι καλοπροαίρετες. Υπάρχουν και αυτές που πιστεύουν πως είναι πάντα κακοπροαίρετες, όπως οι Νεράιδες που φυλάνε τοποθεσίες ιδιαίτερες της Φύσης ή που τους αρέσει να κάνουν κόλπα στους ταξιδιώτες.\nΟρισμένες είναι μοναχικές, ιδιαίτερα αυτές που κατοικούν στην ερημιά. Άλλες ζουν σε μια Νεραιδένια Φυλή ή έθνος, και συνήθως βρίσκονται υπόγεια με μόνη είσοδο από λοφίσκους, σπηλιές, τρύπες στο έδαφος, κάτω από σωρό με πέτρες και βράχους και λαγούμια ζώων.\nΗ Νεραιδοχώρα έχει τα ίδια χαρακτηριστικά με την Χώρα των Νεκρών. Εκεί ο χρόνος ρέει τελείως διαφορετικά. Μια μέρα στον ανθρώπινο κόσμο μπορεί να διαρκέσει και χρόνια στη Νεραιδοχώρα. Δεν υπάρχει μέρα και νύχτα, αλλά μια αιώνια χαραυγή.\nΗ υποκειμενική φύση της αντίληψης τους έχει εικονογραφηθεί επαρκώς μέσα από μια μεγάλη ποικιλία από ανέκδοτες αναφορές που καταγράφηκαν μέσα στους αιώνες. Το 1556, στο Ντόρσετ της Βορειοδυτικής Αγγλίας, ένας άντρας, με το όνομα Τζόν Ουάλς, κατηγορήθηκε για άσκηση της Μαγείας.\nΟ ίδιος είχε αναφέρει πως οι Νεράιδες χωρίζονται σε τρία είδη: τις Λευκές, τις Πράσινες και τις Μαύρες. Η χρονική περίοδος για να συναντήσει κάποιος μια ήταν ανάμεσα στις 12-1 κάθε μέρα και νύχτα, αλλά προειδοποιούσε πως κάποιος θα έπρεπε να είναι ιδιαίτερα προσεκτικός με τις Μαύρες Νεράιδες καθώς είναι οι χειρότερες.\nΈναν αιώνα περίπου αργότερα, ο Ρόμπερτ Κίρκ (Σκωτσέζος Επισκοπικός Ιερέας, Γαελικός λόγιος και λαογράφος) μας κληρονομεί μια λεπτομερή περιγραφή των Νεράιδων και του Πεδίου τους (γράφτηκε το 1691-92).\nΟ Κίρκ ήταν ο 7ος γιος της οικογένειας και ήταν προικισμένος με το χάρισμα της Ενόρασης και της Θεραπείας από την μητέρα του. Το έργο του “Η Μυστική Κοινοπολιτεία” (The Secret Commonwealth), είναι ακόμα και στις μέρες μας ένα από τα πιο σημαντικά κείμενα προσωπικής γνώσης σχετικά με τις Νεράιδες. Κρατάει ακόμα ο θρύλος που θέλει τον Κίρκ να είχε τόσο ισχυρο\nς δεσμούς με τις Νεράιδες, σε σημείο που δεν πέθανε φυσικά αλλά πέρασε απευθείας στο Πεδίο των Νεράιδων, μέσω του λοφίσκου στο Λόφο Ντουν. Άλλος θρύλος αναφέρει πως ο Κίρκ επισκεπτόταν συχνά τον Λόφο.\nΟι Νεράιδες που κατοικούσαν εκεί, θύμωσαν με τις συχνές επισκέψεις του Κίρκ στην “Αυλή των Καταραμένων” (Unseely Court), όπου τον είχαν προειδοποιήσει να μην πάει, με αποτέλεσμα να τον φυλακίσουν στο Λόφο.\nΤον Μάιο του 1692, βγήκε για να κάνει την καθιερωμένη του βόλτα, μέχρι που εξαφανίστηκε απλά, ενώ είχε καταρρεύσει. Τον βρήκαν και τον έφεραν σπίτι του, όπου και πέθανε λίγο αργότερα.\nΤο τεράστιο δέντρο που βρίσκεται στην κορυφή του Λόφου λέγεται πως είναι η παγιδευμένη του ψυχή, ενώ το φέρετρο του είναι γεμάτο με πέτρες, καθώς οι Νεράιδες πήραν το σώμα του.\nΠέρα από την όποια κατάληξη του Κίρκ, ο ίδιος αναφέρει πως οι Νεράιδες είναι πραγματικές και είναι ευφυή πλάσματα με υπερφυσικές δυνάμεις. Περιέγραψε πως ορισμένες έχουν ελαφριά, ευμετάβλητα σώματα από πηκτό αέρα ή συμπιεσμένα σύννεφα, ενώ άλλες έχουν μεγαλύτερο σώμα και τρέφονται με καλαμπόκι, ζωμό και δημητριακά.\nΗ ενδυμασία τους και ο τρόποι ομιλίας τους διαφέρουν και είναι ανάλογοι με το μέρος στο οποίο βρίσκονται. Σήμερα, οι Νεράιδες χωρίζονται σε τέσσερις κυρίως ομάδες, σύμφωνα με τα Τέσσερα Στοιχεία της Φύσης.\nΟι επαφές τους με τους ανθρώπους βασίζεται κυρίως πάνω στις ίδιες και το σκοπό τους. Μια Υδάτινη Νεράιδα έχει λιγότερη επαφή με τους ανθρώπους από μια Γήινη Νεράιδα που προσέχει τα ανθρώπινα εργαλεία. Είναι γρουσουζιά να διαταράξεις μια γνωστή περιοχή τους ή όποιο μέρος πιθανά να κατοικούν, όπως είναι κάτω από μια στοίβα πετρών. Θα νευριάσουν και θα εκδικηθούν.\nΤαξιδεύουν τα βράδια μέσω γραμμών ή δρόμων, τα “Νεραιδο-μονοπάτια”, με όποιο κόστος για τους ανθρώπους. Δηλαδή αν κάποιος χτίσει ένα σπίτι πάνω σε ένα τέτοιο μονοπάτι, κακοτυχία θα έχει και οι Νεράιδες θα περνάνε μέσα από το σπίτι.\nΟι ένοικοι θα αρρωσταίνουν και τα ζώα θα πεθαίνουν και οι καλλιέργειες θα ξεραίνονται. Τα παράθυρα και οι πόρτες, που βρίσκονται πάνω στο μονοπάτι, δεν θα μένουν κλειστά για κανένα λόγο.\nΣε αντίθεση με τις νυχτερινές τους δράσεις, μεταφέρουν τα καταλύματα τους τις Τρίμηνες Μέρες, τις μέρες εκείνες που συμπίπτουν με τις ανθρώπινες Ισημερίες και Ηλιοστάσια. Δεν μένουν ποτέ σε ένα μέρος και συνεχώς μετακινούνται μέχρι το “Τέλος των Ημερών”. Οι Ενορατικοί, μπορεί να έχουν τρομακτικές συναντήσεις όταν τύχει να πέσουν πάνω σε τέτοιες συγκεντρώσεις.\nΗ λαογραφία συμβουλεύει να μη ταξιδεύεις τις μέρες εκείνες και να είσαι στην εκκλησία για προσευχή προστασίας από τις επιθέσεις τους. Παραδοσιακά, η ύπαρξη και οι δραστηριότητες τους, εξηγούν τους λόγους των αρρωστιών, των παραμορφώσεων και των πρόωρων θανάτων κυρίως παιδιών, επιδημίες στα ζώα, και ποικίλες καταστροφές του καιρού.\nΟι Νεράιδες προκαλούν ξαφνικές, μυστήριες και κάποιες φορές θανάσιμες αρρώστιες στα ζώα και στους ανθρώπους, με επιθέσεις με βέλη ξωτικών, με μύτη από ελαφρύ πυρόλιθο, τα οποία εκτοξεύονται με μεγάλη ισχύ.\nΈχουν την ικανότητα να διαπερνούν βαθιά μέσα στα σώματα και να χτυπήσουν θανάσιμα ζωτικά όργανα, χωρίς να σκίσουν το δέρμα. Τα οικόσιτα ζώα λέγεται πως είναι περισσότερο απροστάτευτα σε τέτοιες επιθέσεις\nΜπορούν να ελέγξουν τις καλλιέργειες, καθώς για όλα τα προβλήματα ευθύνονται αυτές. Την Παραμονή των Αγίων Πάντων, οι Νεράιδες μολύνουν με ερυσίβη τα βατόμουρα και τα αγριοδαμάσκηνα, και αν φάει κάποιος εκείνη τη νύχτα μπορεί να αρρωστήσει σοβαρά.\nΤους αρέσει να κάνουν τους ταξιδιώτες να παρεκκλίνουν από το δρόμο τους. Τους ανθρώπους αυτούς τους αποκαλούν “Νεραιδοπαρμένους” αν είναι συγχυσμένοι, αποπροσανατολισμένοι και χαμένοι.\nΜπορούν να μαγέψουν και ζώα και ανθρώπους. Κλέβουν ανθρώπινες γυναίκες για συζύγους τους. Όπως κλέβουν και ανθρώπινα μωρά και τα αντικαθιστούν με τα δικά τους αρρωστιάρικα παιδιά, τα γνωστά Τσέϊντζελινγκς.\nΟι Νεραιδο-σύζυγοι αρέσκονται στο να γνέθουν. Λατρεύουν να χορεύουν τα βράδια, φτιάχνοντας χορευτικούς κύκλους που αφήνουν σημάδια στα χόρτα ή δαχτυλίδια από μανιτάρια, τα “Νεραιδο-δαχτυλίδια”.\nΤο χορτάρι από κάτω τους ξεραίνεται και λέγεται “Αργοπερπάτημα”. Αν κάποιος κατά λάθος περάσει μέσα από ένα τέτοιο δαχτυλίδι, θα νιώσει νύστα και θα πέσει σε ύπνο μόνιμο.\nΗ προσφορά τυριού σε αυτά τα σημεία, λέγεται πως βοηθάει στην απόκτηση της εύνοιας τους. Αρέσκονται να τρώνε ανθρώπινο φαγητό στις κηδείες. Οι Ενορατικοί μπορούν να τις δουν να τρώνε μαζί τους. Ωστόσο, δεν ακουμπάνε καθόλου το κρέας, διότι μπορεί να το έχουν φαρμακώσει οι Νεράιδες.\nΚατέχουν και οι ίδιες δικά τους μαγικά βιβλία με μαγικά φυλαχτά και αντι-φυλαχτά και διδάσκουν στους Μάγους τις μαγικές τέχνες της γητείας και των ξορκιών. Για να τα έχουν καλά οι άνθρωποι με τις Νεράιδες, θα πρέπει να έχουν καθαρά σπίτια και να αφήνουν φαγητό και πιοτό.\nΣε αντάλλαγμα, οι Νεράιδες προσφέρουν δώρα, τύχη, γονιμότητα και χρήματα και μπορεί να βοηθήσουν τους ανθρώπους με τα ζόρια τους.\nΣυχνά αφήνονται προσφορές σε αυτές σε ιερά πηγάδια, σιντριβάνια, λίμνες, δάση και άλλα “Νεραιδοστοιχειωμένα” μέρη, ώστε να απομακρύνουν τις αρρώστιες και τη κακοτυχία.\nΤο Ασήμι αποδυναμώνει και εκδιώχνει τις Νεράιδες. Για το λόγο αυτό, δεν θα πρέπει να αφήνεται σε μέρη με Νεράιδες. Τα ασημένια όπλα είναι αποτελεσματικά απέναντι στις Νεράιδες.\nΟι Νεράιδες τείνουν να απαγάγουν ανθρώπους και να τους κουβαλούν στην Νεραιδοχώρα. Απαγάγουν εκείνους που τους δυσαρέστησαν και εκείνους που σκόπιμα ή κατά λάθος τις είδαν. Κάποιες φορές το κάνουν γιατί είναι στην φύση τους να το κάνουν.\nΈνα θύμα μπορεί να παραμείνει στη Νεραιδοχώρα για μια ώρα ή δυο, μια μέρα ή ακόμα και για χρόνια πολλαπλάσια του 7, δηλαδή σε 7 χρόνια, 14 χρόνια, 21 χρόνια κ.ο.κ. Αυτοί που απελευθερώθηκαν ή κατάφεραν να αποδράσουν, συχνά δεν έχουν αναμνήσεις από την παραμονή τους εκεί.\nΟι άνθρωποι που μπαίνουν σε κατάσταση έκστασης, λέγεται πως εκείνη την ώρα είναι στη Νεραιδοχώρα και απολαμβάνουν κάποια γιορτή.\n“Πρώτα έναν ευρύ τετράγωνο κρύσταλλο πάρε ή το γυαλί της Αφροδίτης, σε μήκος και πλάτος ίντσες 3. Τότε αυτό το γυαλί ή το κρύσταλλο τοποθέτησε το πάνω στο αίμα λευκής χήνας, τρεις Τετάρτες ή τρεις Παρασκευές. Τότε πάρε το και καθάρισε το με Αγιασμό και κάπνισε το (με θυμίαμα).\nΤότε πάρε τρία ξύλα ή ραβδιά φουντουκιάς, ενός χρόνου σε μέγεθος, ξεφλούδισε τα όμορφα και λευκά και κάνε τα τόσο μακριά όσο γράφεις τα πνεύματα ή Νεραιδικά τα οποία επικαλείς τρεις φορές σε κάθε ραβδί, κάνοντας τη μια πλευρά επίπεδη.\nΟ σκοπός των εργασιών είναι για πνευματική ανάπτυξη και φώτιση, υπηρεσία προς τη Φύση, θεραπεία και δημιουργία ξορκιών.\nΣτις σύγχρονες μαγικές πρακτικές, όσοι εξασκούν την Νεραιδομαγεία, κατασκευάζουν στο σπίτι τους ή το κήπο τους, Νεραιδο-βωμούς, εκεί όπου μπορούν να αφήσουν τις προσφορές τους και να συγκεντρωθούν στη Τέχνη τους.


Δύο ερωτήματα προκύπτουν μετά την έναρξη των νέων περιορισμών, οι οποίοι επηρεάζουν το ένα τρίτο του γαλλικού πληθυσμού, και η κυβέρνηση αρνείται να καλέσει φυλακές: αρκούν για τη μείωση της επιδημίας της κυβέρνησης 19 στις σχετικές περιοχές και εάν πρέπει να επεκταθούν σε οι υπολοιποι? ;\n“Οι επόμενες εβδομάδες θα είναι δύσκολες και η παλίρροια αυξάνεται”, προειδοποίησε ο υπουργός Υγείας Όλιβερ Βαράν στη Γαλλία την Κυριακή.\n“Πριν φτάσουμε στο σημείο όπου δεν έχουμε άλλη επιλογή από το να κλείσουμε τα πάντα, ήρθε η ώρα να δοκιμάσουμε τον αντίκτυπο των νέων μέτρων αλλού για να δούμε αν λειτουργούν”, δήλωσε ο Arnold Fontanet, επιδημιολόγος και μέλος του Επιστημονικού Συμβουλίου που καθοδηγεί κυβέρνηση.\n“Με εξαίρεση τις ακτές του Ατλαντικού (…) και την Κορσική, οι οποίες ήταν πάντα πιο ανθεκτικές, φοβόμαστε ότι άλλες περιοχές με την ώθηση για την αγγλική ποικιλομορφία θα πέσουν σύντομα σε μια πιο δύσκολη κατάσταση”, δήλωσε ο καθηγητής Fontaine.\n“Τα μέτρα που προτείνονται για τη L-de-France και την Hots-de-France είναι αναμφίβολα ρυθμισμένα ελαφρώς για τα καταστήματα, και εάν τοποθετηθούν αρχικά σε αυτές τις περιοχές, θα έχουμε μόνο χρόνο να αξιολογήσουμε την αποτελεσματικότητά τους για να τα σκληρύνουμε.”\nΑυτές οι δραστηριότητες είναι για τουλάχιστον τέσσερις εβδομάδες στους κορυφαίους 16 τομείς το Σάββατο (οκτώ στο Ile-de-France, πέντε στο Hots-de-France, Sean-Maritime, Eure και στις Άλπεις-Maritime).\nΑυτό αντιπροσωπεύει 21 εκατομμύρια ανθρώπους, εκ των οποίων 12 εκατομμύρια από την περιοχή του Παρισιού.\n– Πιστοποίηση: Σεισμός –\nΣημαντικές αλλαγές περιλαμβάνουν το κλείσιμο νέων επιχειρήσεων και την απαγόρευση περπατήματος πάνω από 10 χλμ. Από το σπίτι για περπάτημα ή παιχνίδι κατά τη διάρκεια της ημέρας.\nΈνα κατάστημα κλείνει στο Παρίσι στις 20 Μαρτίου 2021 (AFP – Anne-Christine POUJOULAT)\nΓια αυτό, δεν είναι πλέον απαραίτητο να έχετε πιστοποιητικό. Ένα που είχε αρχικά προγραμματιστεί καταργήθηκε το Σάββατο μετά την κυκλοφορία του, επειδή η γραφειοκρατική πολυπλοκότητά του δέχτηκε πολλές γελοίες.\nΜπορείτε να ταξιδέψετε στο τμήμα σας για να κάνετε τις αγορές σας. Αυτά τα μέτρα γίνονται αυστηρότερα με εντολές απαγόρευσης κυκλοφορίας σε όλη την πόλη, από τις 7:00 μ.μ. έως τις 6:00 π.μ.\nΣε αντίθεση με τις δύο πρώτες φυλακές, μπορείτε να μείνετε έξω όσο θέλετε, αυτή τη φορά λαμβάνοντας υπόψη το γεγονός ότι η κυβέρνηση σας ρυπαίνει περισσότερο από ό, τι είστε έξω.\n«Αρνούμαι να μιλήσω για φυλάκιση γιατί δεν υπάρχει!», Κύριε.\n“Περιορισμός σημαίνει κλειδωμένος σε κλειστό χώρο. Αυτό δεν συμβαίνει”, δήλωσε ο Gabriel Attal, κυβερνητικός εκπρόσωπος του JD (U).\nΤην Παρασκευή, ο Πρόεδρος Εμμανουήλ Μακρόν απέρριψε τη λέξη «έλεγχος». Ωστόσο, ήταν σε υπηρεσία όταν ο Πρωθυπουργός Ζαν Κόστοξ ανακοίνωσε τα μέτρα την Πέμπτη.\nΠέρα από τη σημασιολογική συζήτηση, μένει να δούμε αν αρκούν αυτοί οι νέοι περιορισμοί.\n– Dirty Bachelor –\n“Μπορούμε να επιβραδυνθεί λίγο, αλλά η επιδημία δεν θα βελτιωθεί γρήγορα με τα μέτρα που ελήφθησαν”, φοβάται ο πρώην Γενικός Διευθυντής Υγείας (Υπουργείο 2) PFMTV William Top.\n“Η στρατηγική περιλαμβάνει το να λέμε: Όταν επιστρέψουν οι ηλιόλουστες μέρες, βγείτε έξω, περπατήστε και αποφύγετε να παίζετε ξανά. Αλλά σε αντάλλαγμα, περιορίστε τις συναντήσεις σας όσο το δυνατόν περισσότερο στο σπίτι”, υπογράμμισε ο καθηγητής Fontaine αν το κάνετε.\nΤα νούμερα είναι σε υψηλά επίπεδα: ο αριθμός των μολυσματικών ουσιών σε 24 ώρες το Σάββατο ξεπέρασε τους 35.000 και 25.500 ασθενείς Kovit έχουν εισαχθεί σε νοσοκομείο στη Γαλλία, εκ των οποίων οι 4.300 βρίσκονται σε εντατική θεραπεία.\nREAD Ο πρίγκιπας Φίλιππος υποβλήθηκε σε «χειρουργική επέμβαση» για καρδιακό πρόβλημα\nΑνάμεσα στα νέα θύματα ήταν η υπουργός Πολιτισμού Roslyn Bachelot, η οποία το ανακοίνωσε στο Twitter το βράδυ του Σαββάτου.\nΠριν από ένα μήνα, υπήρχαν 22.000 νέες καθημερινές περιπτώσεις και 3.300 ασθενείς σε εντατική περίθαλψη. Αντίθετα, ο συνολικός αριθμός ασθενών Kovit που εισήχθησαν στο νοσοκομείο ήταν παρόμοιος.\nΩστόσο, ο Oliver Warren βλέπει δύο λόγους αισιοδοξίας. Το εμβόλιο μειώνει τον κίνδυνο «αλλαγής παιχνιδιών» και «θανάτου ηλικιωμένων» και «μόλυνσης μεταξύ των φροντιστών».\nΜέχρι στιγμής, 6,1 εκατομμύρια άνθρωποι έχουν λάβει τουλάχιστον μία ένεση, συμπεριλαμβανομένων 2,4 από τις δύο δόσεις τους. Επιπλέον, ο Υπουργός Υγείας πίστευε ότι “με την έλευση της άνοιξης, κατευθυνόμαστε προς μια περίοδο θερμοκρασιών που δεν ευνοούν την κυκλοφορία του ιού”.\nPrev post Κυριακή 21 Μαρτίου 2021 Coin Master Free Spin and Coins - Breakflip\nNext post (Πολυμέσα) Οι χώρες της Νότιας Ευρώπης ζητούν περισσότερη αλληλεγγύη στην Ευρωπαϊκή Ένωση στην αντιμετώπιση των παράνομων μεταναστευτικών ροών


ΣTO ΠΛEYPO TΩN AΓΩNIΣTPIΩN KAΘAPIΣTPIΩN\nΝα τιμωρηθεί ο αστυνομικός που τραυμάτισε την Ευαγγελία Αλεξάκη και τη Βάσω Γκόβα\nΎστερα από δύο δικάσιμες, την έναρξη την Παρασκευή 29 και την πλήρη δικάσιμη την Tετάρτη 3η Aπριλίου, η δίκη των καθαριστριών κατά του αστυνομικού Tσοκαναρίδη, συνεχίζεται την Tετάρτη 17 Aπριλίου (κτήριο 13, αίθουσα 106, α' όροφος).\nΣτη δικάσιμη της 3ης Aπριλίου ζωντάνεψαν οι σκηνές υπέρμετρης αστυνομικής βίας αλλά και σκηνές απ' τον ηρωικό αγώνα των μαχόμενων καθαριστριών του υπουργείου οικονομικών. Μερικές δεκάδες γυναίκες, απολυμένες από τους εφαρμοστές των μνημονίων, επί μήνες κατασκήνωσαν στην οδό Kαραγεώργη, στο κέντρο της Aθήνας, διεκδικώντας την επαναπρόσληψή τους στις θέσεις τους και την εφαρμογή δικαστικής απόφασης που η τότε κυβέρνηση Σαμαρά αρνιόταν ετσιθελικά να ικανοποιήσει. Tελικά χρειάστηκε να πέσει η κυβέρνηση NΔ-ΠAΣOK για να εφαρμοστεί η δικαστική απόφαση και να επαναπροσληφθούν οι καθαρίστριες.\nMε τον αστυνομικό στο εδώλιο του κατηγορουμένου, η Bάσω Γκόβα, θύμα της αστυνομικής βιαιότητας μίλησε για τον αγώνα τους. Eκείνη την ημέρα, 10/7/2014, θα ερχόταν η Tρόικα στο υπουργείο της οδού Nίκης. Eκεί ανοίξανε το πανό τους και φωνάζανε συνθήματα. Όταν αρχίσανε να κατεβάζουν τα ρολά του υπουργείου –για να μην ακούγονται οι φωνές τους- οι καθαρίστριες αντέδρασαν. Oι αστυνομικοί έκαναν κλοιό και τις έσπρωχαν. O επικεφαλής Tσοκαναρίδης (φορώντας μαύρα γιαλιά και μαύρο μπερέ) έμοιαζε αφηνιασμένος. «Tι τις κρατάτε εδώ;», «βάλτε τα κράνη σας». Tελικά ανέλαβε μόνος του δράση.\n«Mε έσφιγγε με δύναμη. Δεν μπορούσα να αναπνεύσω. Mε πήγε σηκωτή στην κλούβα. Mε έσπρωχνε στην κλούβα και ένοιωσα το κεφάλι μου να κτυπάει σε σίδερο και πόνο στον αυχένα. Mε πήγαν στη ΓAΔA. Eσύ θα πληρώσεις, μου είπε ο αστυνομικός για τη διαθεσιμότητα του συναδέλφου μου». (O συνάδελφός του είχε χτυπήσει με σιδερογροθιά την καθαρίστρια Φωτεινή Nικηταρά, μια σκηνή που έκανε το γύρο του κόσμου και έγινε πρωτοσέλιδο στους Nιου Γιόρκ Tάιμς. Mετά από αυτό ο αστυνομικός τέθηκε σε διαθεσιμότητα).\nH Λίτσα Aλεξάκη ήταν η δεύτερη μάρτυρας κατηγορίας και θύμα της αστυνομικής βίας. Θυμόσαστε τί έγινε εκείνη την ημέρα; ρώτησε η πρόεδρος του δικαστηρίου. Πώς να το ξεχάσω, σημάδεψε όλη μου τη ζωή ήταν η απάντηση. Kαθώς ήταν εμφανώς συγκινημένη η πρόεδρος της είπε «Mην κλαίτε, μην συγχίζεστε!».\n«Θέλαμε να κρατήσουμε ανοιχτά τα ρολά. Mας είχαν απολύσει και δεν εφάρμοζαν τις δικαστικές αποφάσεις. Θέλαμε να ακουστούμε στον 5ο όροφο. Eκεί ήταν ο εργοδότης μας. Tη φωνή μας είχαμε, το πανό μας είχαμε, τη δύναμη της ψυχής μας είχαμε».\n«Aρχίσανε να μας απωθούν χωρίς πολύ βία. Ξαφνικά ένιωσα να με τραβάνε από πίσω. O αστυνομικός σηκώνει το χέρι του και ρίχνει με δύναμη μπουνιά στον ώμο μου και μετά μου στρίβει το χέρι». Tο αποτέλεσμα ήταν ρήξη τένοντος, το χέρι έμεινε παράλυτο και υποχρεώθηκε σε εγχείρηση που κράτησε 4,5 ώρες. «Ποτέ πριν δεν είχα πρόβλημα με τα χέρια μου. Δούλευα κανονικά. Mε αυτά τα χέρια σπούδασα δύο παιδιά. Tώρα έχω βίδες στο χέρι μου. Ποτέ δεν θα ξαναγίνει καλά το χέρι μου. Aλλά είμαι πολύ περήφανη που είμαι καθαρίστρια».\nΦωτεινή Nικηταρά, καθαρίστρια, εναντίον της οποίας άλλος αστυνομικός επιτέθηκε με σιδηρογροθιά είπε: «Aρχικά δεν φαινόταν ο τραυματισμός της Aλεξάκη. Mε τον καιρό φάνηκε τι της είχε κάνει». Yπήρχε πρόθεση, ρώτησε η πρόεδρος. «O αστυνομικός έλεγε 'μη με σπρώχνεις, μη με σπρώχνεις' και έκανε συλλήψεις».\nΔέσποινα Kωστοπούλου, καθαρίστρια: «O αστυνομικός ήταν εκτός εαυτού. Mε έρριξε κάτω. Δεν κατάφερε να με συλλάβει. Tη Bάσω Γκόβα τη σήκωσε και την πήγε στο αστυνομικό όχημα».\nAπό τους μάρτυρες υπέρ των καθαριστριών κατάθεσαν η Nατάσα Tσουκαλά, καθηγήτρια εγκληματολογίας στο πανεπιστήμιο Paris Sud. Ήταν αυτόπτης μάρτυρας στη σκηνή. O αγώνας των καθαριστριών της είχε προκαλέσει μεγάλο κοινωνιολογικό ενδιαφέρον και όπως είπε πήγαινε τακτικά στις σκηνές τους. «Oι απλοί αστυνομικοί ασκούσαν απλή βία για να απωθήσουν τις καθαρίστριες. O κατηγορούμενος αστυνομικός είχε ιδιαίτερο μένος, παραφορά. Tις τραβούσε από τα μαλιά, από τα ρούχα, βάραγε. Σηκώνει το αριστερό του χέρι και αμέσως μετά ακούω την Aλεξάκη να βγάζει ουρλιαχτό πόνου. Bλέπω τον ώμο της να φεύγει προς τα κάτω, το σώμα της να γέρνει. Ήταν νοσηρή η συμπεριφορά του αστυνομικού.»\nH Zωή Kωνσταντοπούλου, βουλευτής τότε του ΣYPIZA κατέθεσε υπέρ των καθαριστριών. H μάρτυρας απαντώντας στις κατηγορίες της υπεράσπισης του αστυνομικού ότι η καθαρίστρια Bάσω Γκόβα «χτύπησε τον αστυνομικό» θύμισε ένα σύνθημα εκείνων των ημερών: «Mια σούπερ καθαρίστρια κιλών 53, μας είπαν ότι έδειρε μία διμοιρία»!\nO Kώστας Aβραμίδης, πρόεδρος του Συλλόγου Eργαζομένων του TEE και αλληλέγγυος από την αρχή στον αγώνα των καθαριστριών, αυτόπτης μάρτυρας στο συμβάν, αναφέρθηκε στις συνθήκες έξω από το υπουργείο. «Στην αρχή η αντιπαράθεση ήταν στα συνηθισμένα επίπεδα. Yπήρχε πολιτική εντολή άσκησης βίας. O αστυνομικός (Tσοκαναρίδης) προσπάθησε να κάνει συλλήψεις. Έδειξε αγριότητα.»\nΑπαντώντας στο ερώτημα πώς βρέθηκε εκεί, είπε ότι το TEE είναι δίπλα στο χώρο του αγώνα των καθαριστριών και στο υπουργείο οικονομικών. O αγώνας των καθαριστριών αφορούσε όλο το εργατικό και συνδικαλιστικό κίνημα.»\nAπό την πλευρά της υπεράσπισης του αστυνομικού κατέθεσαν τρεις συνάδελφοί του. O αστυνομικός Πάκος Δημοσθένης, πρόεδρος των αστυνομικών Aθήνας δήλωσε αρχικά ότι «στον αγώνα των καθαριστριών οι αστυνομικοί στάθηκαν αλληλέγγυοι» – χωρίς όμως να εξηγήσει σε τι συνίστατο η αλληλεγγύη... Δήλωσε ότι οι καθαρίστριες επιχείρησαν να εισέλθουν στο υπουργείο οικονομικών και οι αστυνομικοί είχαν καθήκον και υποχρέωση να τις απωθήσουν.» Σε μια βολή κατά των ανωτέρων της φυσικής και πολιτικής ηγεσίας είπε ότι «οι άνθρωποι που σχεδιάζουν τις επιχειρήσεις δεν είναι ποτέ εκεί».\nΠρόεδρος: Φαίνεται κλωτσοπατινάδα (στις φωτογραφίες) – συγγνώμη για την έκφραση.\nAστυνομικός: «O Tσοκαναρίδης δεν άσκησε βία πέραν των προβλεπομένων. Tότε η ηγεσία του έδινε συγχαρητήρια». Bέβαια, πρόσθεσε, «αυτοί στο κέντρο επιχειρήσεων της ΓAΔA μπήκαν στη σύνταξη παίρνοντας εφ' άπαξ 250.000 ευρώ! Για ποιο λόγο η αστυνομία διέτασσε την αστυνομική προστασία του κτηρίου;». Θέλοντας να απαλλάξει το συνάδελφό του είπε ότι «αν ο Tσοκαναρίδης τη χτυπούσε στον ώμο δεν θα το καταλάβαινε μετά από μέρες. Θα το καταλάβαινε εκείνη τη στιγμή»! Kαι ξανά έστρεψε τις βολές του κατά των υπουργών οικονομίας που απολύσανε τις καθαρίστριες αλλά «πληρώνονται μέχρι σήμερα, ενώ κυνηγάμε το κατώτερο προσωπικό». Στο ίδιο κλίμα κινήθηκαν και οι καταθέσεις των δύο άλλων αστυνομικών.\nΣτη δικάσιμο της Tετάρτης 17 Aπριλίου θα συνεχιστεί η διαδικασία με τις καθαρίστριες αυτή τη φορά στο εδώλιο, αφού ο αστυνομικός άσκησε (προσχηματική) μήνυση η οποία συνεκδικάζεται.\nEίναι σημαντικό για το κίνημα εργατικής αλληλεγγύης να υπάρχει μαζική παρουσία στη δίκη, όπου μια ευάριθμη ομάδα αστυνομικών «πολιτικών φίλων» του δικαζόμενου Tσονακαρίδη έρχονται για συμπαράσταση και συχνά είναι προκλητικοί απέναντι στις καθαρίστριες.\nMε ανακοίνωσή της η «Πρωτοβουλία για τη δικαίωση των αγωνιζόμενων καθαριστριών» καλεί «Το εργατικό κίνημα και οι αγωνιστές [...] να δώσουν το «παρών» στη δίκη πιο μαζικά και αποφασιστικά. Τυχόν απαλλαγή του αστυνομικού, ή ακόμη χειρότερα καταδίκη των αγωνιστριών που τραυματίστηκαν (εκκρεμούν μηνύσεις για αρκετές ακόμη καθαρίστριες), θα αποθρασύνει την κρατική βία και καταστολή πάνω σε κάθε αγωνιζόμενο κομμάτι της κοινωνίας και θα αποτελεί σοβαρό πλήγμα κατά του εργατικού κινήματος.\n• Να τιμωρηθεί παραδειγματικά ο αστυνομικός των ΥΜΕΤ που τραυμάτισε την Ευαγγελία Αλεξάκη και Βάσω Γκόβα.\n• Να αθωωθεί η συναδέλφισσα Βάσω Γκόβα και να πάψει κάθε δίωξη κατά των αγωνιζόμενων καθαριστριών.\n• Να καταργηθούν τα ειδικά σώματα καταστολής (ΜΑΤ, ΔΙΑΣ, ΥΜΕΤ)».


Μια θεατρική παράσταση για παιδιά και οικογένεια, στο πλαίσιο πρώτου Φεστιβάλ Κουκουβάγιας,\nΗ παράσταση «Φοβάσαι το σκοτάδι» είναι μια πρωτοποριακή παράσταση μου συνδυάζει ευχάριστη πλοκή, όμορφες ερμηνείες, μηνύματα αισιοδοξίας, ψηφιακή τέχνη και αλληλεπίδραση με τα παιδιά.\nΛίγα Λόγια για τη κουκουβάγια μας…\nΗ κουκουβάγια είναι σύμβολο σοφίας αλλά ταυτόχρονα και ένας χαριτωμένος χαρακτήρας που οι περιπέτειες της ταξιδεύουν παιδιά και γονείς στο μαγικό κόσμο της φαντασίας και της δημιουργικότητας.\nΗ παράσταση έχει ξεκάθαρο στόχο τις παιδικές φοβίες και πως να βοηθήσει τα παιδιά μέσα από μια υπέροχη ιστορία να απαλλαγούν από αυτές.\nΠολλά παιδιά και ενήλικες έχουν να διαχειριστούν διαφόρων ειδών φοβίες. Μια από αυτές είναι και ο φόβος του σκοταδιού. Ο ήρωας μας μέσα από τις περιπέτειες του μαθαίνει να διαχειρίζεται τον φόβο του και τελικά να τον ξεπεράσει. Μέσα από μια ευχάριστη περιπέτεια με πολλές εκπλήξεις μαθαίνει πώς να προστατεύει τον εαυτό του και να μη φοβάται.\nH συγκεκριμένη παράσταση είναι η συναρπαστική ιστορία της μικρής κουκουβάγιας που αν και νυχτοπούλι φοβάται το σκοτάδι και κυκλοφορεί παντού με λαμπάκια γύρω της σαν χριστουγεννιάτικο δέντρο.\nΗ καθοριστική της γνωριμία με τη Σκότη θα της αλλάξει τη ζωή και θα συνεπάρει τους μικρούς θεατές σε ένα όμορφο θεατρικό ταξίδι με ζωντανή μουσική, ψηφιακή τέχνη, ενδιαφέρουσα πλοκή και πολλές εναλλαγές!\nΠοια η καινοτομία της παράστασης;\nΤα παιδιά μπαίνουν στον καλλιτεχνικό μας χώρο και αμέσως τους κάνουμε να νιώθουν οικειότητα. Ο τρόπος που το επιτυγχάνουμε είναι η έναρξη που εντάσσει τα παιδιά με ένα όμορφο και δημιουργικό τρόπο στη θεατρική ατμόσφαιρα και σιγά σιγά τους μεταφέρει στην ιστορία. Η προσωπική και άμεση αλληλεπίδραση των παιδιών με τους ηθοποιούς στο τέλος βοηθάει στην εμπέδωση των μηνυμάτων και καλλιεργεί την κριτική σκέψη των παιδιών.\nΜέσα από όμορφες ιστορίες, θετικά μηνύματα, εξαιρετικό χιούμορ, ζωντανή μουσική, τραγούδι, αλληλεπίδραση…το κοινό τόσο μικροί όσο και μεγάλοι έχουν αμείωτο ενδιαφέρον μέχρι την τελευταία στιγμή.\nΤην κουκουβάγια υποδύεται με εξαιρετική μαεστρία ο ηθοποιός Αντρέι Κρουπά, ο οποίος ξεδιπλώνει τα ταλέντα του στην υποκριτική, τη μουσική και στο τραγούδι. Οι επιπρόσθετοι χαρακτήρες δίνουν μια άλλη διάσταση στη πλοκή της κάθε ιστορίας, ξαφνιάζουν ευχάριστα τους θεατές και ξεχωρίζουν με την ερμηνεία, το σπιρτόζικο χιούμορ, την αμεσότητα, την φωνή και το μεσογειακό ταμπεραμέντο της ηθοποιού Νικολέττας Χριστοφόρου.\nΗ παράσταση συνδυάζει ψηφιακή τέχνη και έτσι τα παιδιά μέσα από το animation μεταφέρονται σε ένα εικονικό μαγικό κόσμο, φτιαγμένο από την έμπειρη Ακαδημαικό και καλλιτέχνη Μαρία Χριστοφόρου που βάζει την προσωπική της σφραγίδα σε ένα άψογο αποτέλεσμα που δημιουργεί στο κοινό νέες εμπειρίες.\nΣε ποιες ηλικίες απευθυνόμαστε;\nΑπευθυνόμαστε σε παιδιά και ενήλικες όλων των ηλικιών. Τόσο μεγάλοι όσο και μικροί απολαμβάνουν αυτή την διαδικασία, που είναι αναμφίβολα μια ΝΕΑ ΕΜΠΕΙΡΙΑ. Το μότο μας στο Φεστιβάλ αυτό είναι ΠΑΜΕ ΓΙΑ ΝΕΕΣ ΕΜΕΙΡΙΕΣ!\nΗμερ: Κυριακή, 3 Νοεμ. 2019\nΔιάρκεια: 1 ώρα & 20 λεπτά | Τιμή εισιτηρίου: €8\nΏρα έναρξης: 11.00πμ | Χώρος: The little worry people art and drama studio, Ορφέως 2, 2413 Έγκωμη-Λ/σία\nΤηλέφωνο κρατήσεων: 99358663, 99621669, 22590197 | Περιορισμένος αριθμός θέσεων, απαραίτητη προ-κράτηση-πώληση εισιτηρίων\nΠροσέλευση: 15 λεπτά πριν την έναρξη


Vila Gymy Κονστάντα Ρουμανία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nstr. Timisana nr.24, Faleza Nord, Κονστάντα, Ρουμανία, 900520\n( 124 κριτικών)Δείτε τι είπαν οι επισκέπτες\nΠερισσότερες πληροφορίες για το Vila Gymy\nΓια εκείνους που θέλουν να απολαύσουν τα αξιοθέατα και τους ήχους της πόλης Κονστάντα, το Vila Gymy είναι η ιδανική επιλογή. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Οι επισκέπτες σίγουρα θα ευχαριστηθούν την περιήγηση στα κορυφαία αξιοθέατα της πόλης: Κονστάντα Μπιτς.\nΟι εγκαταστάσεις και οι υπηρεσίες που παρέχει το Vila Gymy διασφαλίζουν την ευχάριστη διαμονή των πελατών. Κατά την διαμονή σας σε αυτό το υπέροχο ξενοδοχείο, μπορείτε να απολαύσετε τα δωρεάν WiFi σε όλα τα δωμάτια, χώρος καπνιζόντων.\nΑπολαύστε ανέσεις υψηλών προδιαγραφών κατά τη διαμονή σας. Ορισμένα δωμάτια περιλαμβάνουν μπαλκόνι/αίθριο, τηλεόραση, δορυφορική/καλωδιακή τηλεόραση, ψυγείο, προϊόντα περιποίησης - ό,τι πρέπει για να αναζωογονηθείτε μετά από μια γεμάτη μέρα. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Όποιος κι αν είναι ο σκοπός της επίσκεψης σας, το Vila Gymy είναι μια εξαιρετική επιλογή για την διαμονή σας στη Κονστάντα.


ΔΕΥΤΕΡΑ 23 ΜΑΙ 2022 | 23:12\nΒουνό και θάλασσα... "μία ανάσα" μακριά\nΤο τριήμερο του Αγίου Πνεύματος που βρίσκεται προ των πυλών αποτελούσε πάντα αφορμή για την πρώτη καλοκαιρινή απόδραση.\nΦέτος λόγω της πανδημίας και του κορωνοϊού ίσως πολλοί το σκέφτονται διπλά να ξεκινήσουν για κάποιο μακρινό προορισμό όμως ειδικά στην Δυτική Ελλάδα υπάρχουν πολλά όμορφα μέρη που μπορεί κανείς να επισκεφθεί μέσα σε λίγη ώρα και να απολαύσει ακόμα και μία μονοήμερη εκδρομή.\nΟι επιλογές που έχουμε να προτείνουμε είναι πολλές καθώς στη Δυτική Ελλάδα αφού από τη μια υπάρχουν οι αμμουδερές ακτές που τις δροσίζουν γαλανά νερά και από την άλλη τα αγέρωχα βουνά, τα ποτάμια και ήρεμες λίμνες και λιμνοθάλασσες.\nΠεριδιαβαίνοντας τους νομούς της Αιτωλοακαρνανίας, της Αχαΐας και της Ηλείας θα θαυμάσετε παραδοσιακά χωριά που τα περιτριγυρίζουν έλατα, πεύκα και τρεχούμενα νερά, παραλιακούς οικισμούς με νησιώτικο χρώμα, κωμοπόλεις με τουριστική και εμπορική κίνηση, αρχαιολογικούς χώρους και μουσεία, κάστρα και μοναστήρια.\nΞεκινώντας από την Πάτρα και μέσω της γέφυρας Ρίου-Αντιρρίου που αποτελεί ένα σύγχρονο τεχνολογικό επίτευγμα μπορεί κανείς να φτάσει σε «μικρούς παράδεισους.\nΦυσικά μπορείς πάτα να επιλέξεις το φέρι μποτ, να μυρίσεις θάλασσα και να πάρεις καθαρό αέρα!\nΑν δεν θέλεις να περάσεις ... "απέναντι" υπάρχει η μοναδική ακτογραμμή της Αιγιαλείας\nΦυσικά η Δυτική Ελλάδα διαθέτει μια μεγάλη ακτογραμμή με κόλπους και ακτές. Έχετε να επιλέξετε ανάμεσα από μια τεράστια γκάμα από ακτές με άμμο ή βότσαλο, παραλίες οργανωμένες ή απόμερες, πολλές βραβευμένες με γαλάζια σημαία.\nΝα αναφέρουμε ότι γαλάζιες σημαίες, στη Δυτική Ελλάδα, θα κυματίζουν φέτος σε δυο παραλίες στην Αχαΐα, σε επτά στην Ηλεία και δυο στην Αιτωλοακαρνανία. Στην Ηλεία Γαλάζια σημεία πήραν: Σκαφιδιά, Αρκούδι, Βαρθολομιό, Γλύφα, Κάστρο- Χρυσή Ακτή, Λουτρά Κυλλήνης 1, Λουτρά Κυλλήνης 2. Στην Αιτωλοακαρνανία γαλάζια σημαία πήραν: Κάτω Βασιλική Κρυονέρι.\n/ 21/06/2020, 17:24\nΗ Ναύπακτος είναι παραθαλάσσια πόλη της Αιτωλοακαρνανίας στον Κορινθιακό κόλπο. Είναι χτισμένη ανάμεσα στο Αντίρριο και στις εκβολές του ποταμού Μόρνου.\nΕκεί αξίζει να θαυμάστε το βενετσιάνικο κάστρο με την ωραία θέα, ενώ στο Αιτωλικό, τη νησιωτική πολιτεία, απολαύστε ένα ρομαντικό ηλιοβασίλεμα αλλά και έναν καφέ στο γραφικό λιμανάκι της.\n"Άλλον τόπο δεν γνώρισα ενδοξότερο" λέει ο εθνικός μας ποιητής εξαίροντας την πατριωτική αρετή των Ελεύθερων Πολιορκημένων του Μεσολογγίου. Σήμερα είναι μια πόλη με παραδοσιακό χρώμα και πνευματική ζωή. Η λιμνοθάλασσα, ένας τόπος σπάνιας φυσικής ομορφιάς, ενδείκνυται για ρομαντικές βαρκάδες και για Bird Watching.\nΣτο Αγρίνιο, τη μεγαλύτερη πόλη του νομού και οικονομικό και πολιτιστικό κέντρο του, επισκεφτείτε το Παπαστράτειο Αρχαιολογικό μουσείο. Στις κωμοπόλεις της Βόνιτσας, του Θέρμου και του Αστακού χαρείτε στιγμές χαλάρωσης σε παραδοσιακή ατμόσφαιρα.\nΠροικισμένη από τη φύση η Δυτική Ελλάδα προσφέρει αναρίθμητες ευκαιρίες για δραστηριότητες, όπως καταβάσεις των ποταμών με rafting και κανό & καγιάκ. Ο Αχελώος και ο Εύηνος στην Αιτωλοακαρνανία, ο Λάδωνας στην Αχαΐα και ο Αλφειός στην Ηλεία είναι ιδανικοί προορισμοί για τους λάτρεις του σπορ.\nΑν σας έλκει η ομορφιά του βουνού...\nΤα Ναυπάκτια όρη με την πλούσια χλωρίδα, το όρος Αράκυνθος με το φαράγγι της Κλεισούρας στην Αιτωλοακαρνανία, το φαράγγι του Βουραϊκού στην Αχαΐα και της Νέδας στην Ηλεία, προσφέρονται για εξερεύνηση και πεζοπορία σε παραμυθένια τοπία.\nΤι αξίζει να δοκιμάσετε\nΠολλά μέρη της Δυτικής Ελλάδας φημίζονται και για τα τοπικά προϊόντα τους.\nΤα τυροκομικά της Αμφιλοχίας, το αυγοτάραχο του Μεσολογγίου, η φέτα Καλαβρύτων, η σταφίδα Αιγιαλείας και Ηλείας, το παρθένο ελαιόλαδο Ολυμπίας και το κρασί Αχαΐας και Ηλείας κερδίζουν και τον πιο απαιτητικό ουρανίσκο και αξίζει να τα δοκιμάσετε!\n#tags Πάτρα-Δυτική Ελλάδα Καλάβρυτα Μεσολόγγι Ναύπακτος Θάλασσα Αιγιάλεια


Ειδήσεις Adventures Rumu\nFriday, 03 Nov 2017 | in Adventures | Γράφτηκε από τον Γιάννης Σιδηρόπουλος | (1 σχόλιο)\nΈνα point-and-click Adventure με πρωταγωνίστρια μια ηλεκτρική σκούπα.\nΠολλάκις έχουμε αναφερθεί σε τίτλους με περίεργη πλοκή και αλλόκοτο στήσιμο. Το Rumu λοιπόν είναι ένα παιχνίδι που θα μπορούσε κάλλιστα να τοποθετηθεί ανάμεσα στα πιο περίεργα games του έτους. Διότι επιλέγει να έχει ως πρωταγωνιστικό χαρακτήρα μια τεχνιτή νοημοσύνη. Αλλά δεν μιλάμε για κανένα ανθρωπόμορφο ρομπότ. Αντιθέτως, πρωταγωνίστρια του Rumu είναι μία…σκούπα.\nΠρόκειται για ένα point-and-click Adventure γεγονότα του οποίου διαδραματίζονται σε ένα σπίτι και εσείς καλείτε να χειριστείτε μια ηλεκτρική σκούπα. Για την ακρίβεια περιφέρεστε μέσα στο σπίτι και συναντάτε και άλλες τέτοιες έξυπνες συσκευές. Πρόκειται να κυκλοφορήσει προς το τέλος του 2017 όπως δηλώνει ο δημιουργός του Adam Matthews.\nΑπό άποψη πλοκής, πολύ απλά ξυπνάτε μη γνωρίζοντας πως γίνατε μια ηλεκτρική σκούπα με νόηση. Η μόνη σας υποστήριξη είναι το AI του σπιτιού με όνομα Sabrina που λειτουργεί περίπου όπως η Alexa του Amazon. Είναι όμως άξια εμπιστοσύνης;\nΣίγουρα το Rumu είναι ακόμα ένα…διαφορετικό παιχνίδι, θα χρειαστεί να περιμένουμε μέχρι το τέλος του έτους για να ανακαλύψουμε τι εκπλήξεις κρύβει.\nΣυζητήστε περισσότερα για το Rumu στο σχετικό forum topic.\n#1 ashbringer (Level 25) 04/11/2017 12:39\nΓια τους φανς της καθαριότητας.


Παρουσίαση του ArgusERP\nArgus και Σύγχρονη Τηλεκατάρτιση\nΑυτόματο Backup σε SQL Server\nΕπεξεργασία Φορμών Εκτύπωσης ΑΕΔ\nΠρόκειται για ένα σύνθετο λογισμικό που περιλαμβάνει CRM και Διαχείριση έργων (Project management). Το SharpCRM αποτελεί την μοναδική σουίτα Customer Relationship Management εξειδικευμένη και προσαρμοσμένη στις ανάγκες ενός σύγχρονου φορέα εκπαίδευσης. To SharpCRM δημιουργήθηκε, ύστερα από ένα χρονικό διάστημα αλληλεπίδρασης και συνεργασίας με μια σειρά από ΚΕΚ, καταγράφοντας, ιεραρχώντας και αξιολογώντας τις πραγματικές ανάγκες τους.\nΗ ανάπτυξη του εντάσσεται στην ευρύτερη προσπάθεια της εταιρείας μας να προσφέρει εξατομικευμένες και εξειδικευμένες λύσεις στο ανταγωνιστικό περιβάλλον της κατάρτισης στην Ελλάδα. Δρα είτε ανεξάρτητα είτε διαλειτουργικά με το Argus ERP#. Στην δεύτερη περίπτωση, επεκτείνει τις δυνατότητες του εσωτερικού μηχανισμού έργων του Argus και αξιοποιεί τα μητρώα συναλλασσομένων, εταιριών, καταρτιζομένων και εκπαιδευτών, συνδέοντάς τα με τα σχετιζόμενα έγγραφα, εργασίες, projects, καμπάνιες, ευκαιρίες κλπ προσφέροντας ένα μεγάλο εύρος αυτοματοποιημένων λειτουργιών.\nΤο SharpCRM εμπεριέχει τους εξής βασικούς τομείς λειτουργίας:\nΜέσω του SharpCRM, δίνεται η δυνατότητα δημιουργίας μητρώων των ομάδων χρηστών ενός ΚΕΚ.\nΜέσω του SharpCRM, η επικοινωνία με όλους τους συναλλασσόμενους μπορεί να γίνει μαζικά.\nΑυτό το εργαλείο προσφέρει όλα όσα χρειάζονται για τον σχεδιασμό, την υλοποίηση, την παρακολούθηση και την αξιολόγηση μιας καμπάνιας.\nΟι χρήστες μπορούν να δημιουργούν νέες εργασίες, τις οποίες ορίζουν σαφώς χρονικά, με την βοήθεια έναρξης, διάρκειας και λήξης.\nΟι ομάδες στόχοι επικεντρώνονται στη δημιουργία ομάδων με συγκεκριμένα χαρακτηριστικά, με στόχο την αύξηση της αποτελεσματικότητας της διαχείρισης.\nΕντός του SharpCRM, έχει εξελιχθεί μια εξειδικευμένη εφαρμογή διαχείρισης έργων (project management).\nΟ χρήστης μπορεί να διαχειρίζεται τους λογαριασμούς σύνδεσης στο portal προώθησης στο ArgusWEB.\nΔιαλειτουργικότητα με το Argus\nΤο χαρακτηριστικό που καθιστά το SharpCRM αναντικατάστατο εργαλείο για την καθημερινή εύρυθμη λειτουργία του ΚΕΚ, είναι η διαλειτουργικότητα που εμπεριέχει.\nΕπεξεργαστής Intel® Pentium® III / AMD Athlon ή ανάλογα\n30 MB ελεύθερος χώρος στο δίσκο\nΛειτουργικό σύστημα Microsoft® Windows® 2000, XP, Vista®, Windows® 7 ή Windows® Server.\nMicrosoft® SQL Server 2000 με Service Pack 4 (διαλειτουργικό με βάση δεδομένων ArgusERP#)